hotchpotch/miracl-hf-unified huggingface dataset:
Black May
Black May อาจหมายถึง
เฮนรี โฮเวิร์ด เอิร์ลแห่งนอร์ทแธมพ์ตันที่ 1
เฮนรี โฮเวิร์ด เอิร์ลแห่งนอร์ทแธมพ์ตันที่ 1 (; 25 กุมภาพันธ์ ค.ศ. 1540 - 15 มิถุนายน ค.ศ. 1614) เฮนรี โฮเวิร์ดเป็นขุนนางและข้าราชสำนักคนสำคัญชาวชาวอังกฤษ ผู้ที่ถูกต้องสงสัยว่าเป็นผู้นับถือคริสต์ศาสนานิกายโรมันคาทอลิกอย่างลับๆ จนตลอดชีวิต และในบางช่วงของชีวิตก็ประสบการไม่เป็นที่ทรงโปรดปรานจากพระมหากษัตริย์ ซึ่งทำให้ชื่อเสียงต้องได้รับความเสื่อมเสียเป็นอันมากตามไปด้วย เฮนรี โฮเวิร์ดผู้ที่เป็นที่รู้จักกันว่าเป็นผู้คงแก่เรียน, ผู้มีความรู้ทางศิลปวัฒนธรรม และ ผู้มีใจบุญสุนทาน เป็นผู้สร้างคฤหาสน์นอร์ทธัมเบอร์แลนด์ในกรุงลอนดอน และเป็นผู้ดูแลการก่อสร้างคฤหาสน์อันงดงามชื่อคฤหาสน์ออดลีย์เอนด์ นอกจากนั้นก็ยังเป็นผู้ก่อตั้งโรงพยาบาลอีกหลายแห่งด้วย ฟรานซิส เบคอนอ้างคำกล่าวสามคำของเฮนรี โฮเวิร์ดใน "Apophthegms" และกล่าวว่าเฮนรี โฮเวิร์ดเป็น "ที่ปรึกษาราชการผู้ที่เป็นผู้มีการศึกษาดีที่สุดในราชอาณาจักร ผู้ที่ถวาย "ความก้าวหน้าทางการศึกษา" แด่พระมหากษัตริย์" เฮนรี โฮเวิร์ดมาเสียชีวิตก่อนที่จะต้องขึ้นศาลในข้อกล่าวหาว่ามีส่วนเกี่ยวข้องในการฆาตกรรมเซอร์ทอมัส โอเวอร์บรี
จอห์น รูธเว็น เอิร์ลแห่งเกาว์รีที่ 3
จอห์น รูธเว็น เอิร์ลแห่งเกาว์รีที่ 3 (; ราว ค.ศ. 1577 - 5 สิงหาคม ค.ศ. 1600) จอห์น รูธเว็นผู้เป็นขุนนางชาวสกอตแลนด์เป็นบุตรชายคนที่สองของวิลเลียม รูธเว็น เอิร์ลแห่งเกาว์รีที่ 1 และภรรยาโดโรเธีย สจวต จอห์น รูธเว็นเสียชีวิตเมื่อพยายามลักตัวพระเจ้าเจมส์ที่ 6 ในเดือนสิงหาคม ค.ศ. 1600 ในเหตุการณ์ที่มารู้จักกันว่า "การคบคิดเกาว์รี’’
อุลริช ดยุกแห่งเมคเลินบวร์ค
อุลริช ดยุคแห่งเม็คเลนบวร์ก () (5 มีนาคม ค.ศ. 1527 - 14 มีนาคม ค.ศ. 1603) อุลริชเป็นดยุคแห่งเม็คเลนบวร์กระหว่างปี ค.ศ. 1555/1556 จนถึงแก่กรรมในปี ค.ศ. 1603 อุลริชผู้เกิดเมื่อวันที่ 5 มีนาคม ค.ศ. 1527 เป็นบุตรของอัลเบรชท์ที่ 7 ดยุคแห่งเม็คเลนบวร์กและอันนาแห่งบรานเดนบวร์ก
เอลิซาเบธแห่งเดนมาร์ก
เอลิซาเบธแห่งเดนมาร์ก () (14 ตุลาคม ค.ศ. 1524 - 15 ตุลาคม ค.ศ. 1586) เอลิซาเบธแห่งเดนมาร์กเป็นดัชเชสแห่งเม็คเลนบวร์ก-ชเวรินและต่อมาแห่งเม็คเคลนบวร์ก-กึส โทรว์โดยการสมรส เอลิซาเบธเป็นพระราชธิดาองค์โตในสมเด็จพระเจ้าเฟรเดอริคที่ 1 แห่งเดนมาร์กและโซฟีแห่งโพเมอราเนีย
ชิมิ
"ชิมิ" เป็นเพลงป็อปกึ่งลูกทุ่ง ร้องโดยกลุ่มศิลปินบลูเบอร์รี่ ประพันธ์คำร้องโดยกำแหง เกรียงไกรธรณี ประพันธ์ทำนองโดยกำแหง เกรียงไกรธรณีและยุทธนา ศรีอาจ และเรียบเรียงโดย ยุทธนา ศรีอาจ เพลงอยู่ในอัลบั้มรวมเพลงของศิลปินวัยรุ่นแนวลูกทุ่งชุด "สโมสรชิมิ"
เพลงนำภาษาวัยรุ่น คำว่า "ชิมิ" ที่มีความหมายว่า "ใช่ไหม" เป็นการนำคำสั้น ๆ ในเพลง โดยในตอนที่อัดเพลง ยังไม่รู้ว่าจะตั้งชื่อเพลงว่าอย่างไร ทีมงานส่งข้อความมาบอกสมาชิกในวงว่าทุกคนร้องได้ดีมากเพราะมาก ออมซึ่งเป็นหนึ่งในสมาชิกก็เลยบอกว่า เพราะว่าหนูสวยชิมิ...ชิมิ" มีกลุ่มเป้าหมายอยู่ที่กลุ่มวัยรุ่น ต้องการให้วัยรุ่นหันมาฟังเพลงลูกทุ่ง
เพลงนี้ติดอันดับ 3 บน มหานครชาร์ตเอฟเอ็ม 95 ในช่วงเดือนมีนาคม 2553 ติดอันดับ 3 บนชาร์ตทีซองฮิต ของช่องทีแชนแนล
เฟิร์ธออฟฟอร์ธ
เฟิร์ธออฟฟอร์ธ (, ) คือชะวากทะเล หรือ "firth" ในภาษาสกอตที่หมายถึงบริเวณชายฝั่งทะเลของแม่น้ำฟอร์ธที่ไหลออกไปยัง
ทะเลเหนือ ระหว่าง ไฟฟ์ทางตอนเหนือ และ เวสต์โลเธียน, เอดินบะระห์ และ อีสต์โลเธียนทางตอนใต้ เฟิร์ธออฟฟอร์ธรู้จักกันในชื่อ "โบโดเทรีย" ในสมัยโรมัน
จอห์น เอิร์สคิน เอิร์ลแห่งมาร์ที่ 18
จอห์น เอิร์สคิน เอิร์ลแห่งมาร์ที่ 18 (; ราว ค.ศ. 1558 - 14 ธันวาคม ค.ศ. 1634) จอห์น เอิร์สคินเป็นนักการเมืองชาวสกอตแลนด์ จอห์น เอิร์สคินผู้ที่เกิดราว ค.ศ. 1558 เป็นบุตรของเอิร์สคิน เอิร์ลแห่งมาร์ที่ 1 ได้รับการศึกษาพร้อมกับสมเด็จพระเจ้าเจมส์ที่ 6 แห่งสกอตแลนด์โดยพระอาจารย์นักมนุษยนิยมจอร์จ บุคานัน หลังจากการบรรลุนิติภาวะแล้วจอห์น เอิร์สคินก็ได้รับหน้าที่ในเชิงเป็นผู้ดูและสมเด็จพระเจ้าเจมส์ผู้มีอายุอ่อนกว่าเจ็ดปี ที่ประทับอาศัยอยู่ด้วยกันที่สเตอร์ลิง แต่อันที่จริงแล้วก็เป็นเพียงหุ่นเชิดของเจมส์ ดักกลาส เอิร์ลแห่งมอร์ตันที่ 4ผู้เป็นผู้สำเร็จราชการแทนพระองค์ของสมเด็จพระเจ้าเจมส์ และมาสูญเสียอำนาจและตำแหน่งเมื่อเอิร์ลแห่งมอร์ตันถูกจำคุก
จอห์นมีความวิตกกังวลเมื่อมีการลักตัวสมเด็จพระเจ้าเจมส์โดยวิลเลียม รูธเว็น เอิร์ลแห่งเกาว์รีที่ 1ในปี ค.ศ. 1582 ในการคบคิดที่เป็นที่รู้จักกันว่า "การคบคิดรูธเว็น’’ (Raid of Ruthven) แต่เมื่อสมเด็จพระเจ้าเจมส์เสด็จหนีจากผู้ดูแลใหม่ของพระองค์ได้ เอิร์ลแห่งเกาว์รีก็หลบหนีไปทางตะวันตกของสกอตแลนด์ เมื่อออกมาจากที่ซ่อนเอิร์ลแห่งมาร์ก็ทำการยึดปราสาทสเตอร์ลิง โดยมีสมเด็จพระเจ้าเจมส์เข้าประชิด จนมาร์ต้องหลบหนีไปยังอังกฤษ สมเด็จพระราชินีนาถเอลิซาเบธที่ 1 แห่งอังกฤษทรงพยายามไกล่เกลี่ยแต่ไม่สำเร็จ หลังจากการเจรจาหลายครั้งระหว่างรัฐบาลอังกฤษและสกอตแลนด์ที่ไม่ประสบความสำเร็จแล้ว มาร์ก็รวบรวมกองกำลังกับเพื่อนๆ และเข้าเฝ้าสมเด็จพระเจ้าเจมส์ที่ปราสาทสเตอร์ลิง และไม่นานหลังจากนั้นก็ได้รับอำนาจสูงสุดในปี ค.ศ. 1585 มาร์ได้รับทรัพย์สินและตำแหน่งคืน ตั้งแต่บัดนั้นมาร์ก็ได้รับความรุ่งเรืองในหน้าที่การงานและเป็นที่โปรดปราน ต่อมามาร์ก็ได้รับตำแหน่งเป็นข้าหลวงของปราสาทเอดินบะระห์ และได้รับแต่งตั้งให้เป็นพระอาจารย์ของเฮนรี เฟรเดอริค เจ้าชายแห่งเวลส์พระราชโอรสในสมเด็จพระเจ้าเจมส์
จอห์น เอิร์สคินสมรสครั้งที่สองกับแมรี บุตรีของเอเม สจวต ดยุคแห่งเลนน็อกซ์
ในปี ค.ศ. 1601 จอห์น เอิร์สคินก็ถูกส่งตัวไปยังลอนดอนในฐานะราชทูตจากสกอตแลนด์ สมเด็จพระราชินีนาถเอลิซาเบธที่ 1 ทรงรับรองกับเอิร์สคินว่าเจมส์ควรจะเป็นทายาทของพระองค์ และการเดินทางมาทำหน้าที่ของเอิร์สคินเป็นการกระทำที่ทำด้วยความสุขุมและรอบคอบ เมื่อได้เป็นสมาชิกของสภาองคมนตรีแล้วเอิร์สคินก็ได้รับแต่งตั้งให้เป็นลอร์ด คาร์รอสส์ในปี ค.ศ. 1610 นอกจากนั้นแล้วก็ยังมีตำแหน่งใน Court of High Commission และ เป็นองคมนตรีการคลังระหว่างปี ค.ศ. 1615 ถึงปี ค.ศ. 1630 จอห์น เอิร์สคินเสียชีวิตที่สเตอร์ลิงเมื่อวันที่ 14 ธันวาคม ค.ศ. 1634 เอิร์สคิน เอิร์ลแห่งมาร์ที่ 3 บุตรชายคนเดียวจากภรรยาคนแรกได้รับตำแหน่งเอิร์ลต่อจากบิดา จอห์น เอิร์สคินมีบุตรชายห้าคนกับภรรยาคนที่สอง
วิทยาภูเขาไฟ
วิทยาภูเขาไฟ () เป็นการศึกษาเกี่ยวกับภูเขาไฟ หินหลอมเหลว หินหนืด และเกี่ยวข้องกับการศึกษาปรากฏการณ์ทางธรณีวิทยา ธรณีฟิสิกส์ ธรณีเคมี คำว่า volcanology ในภาษาัอังกฤษมาจากคำในภาษาละติน คำว่า "vulcan" ซึ่งหมายถึงเทพเจ้าแห่งไฟของโรมัน
นักวิทยาภูเขาไฟ คือบุคคลที่ศึกษาข้อมูลของภูเขาไฟ และเหตุการณ์การปะทุทั้งปัจจุบันและในอดีต นักวิทยาภูเขาไฟมักจะไปสำรวจภูเขาไฟอยู่บ่อยครั้ง โดยเฉพาะภูเขาไฟที่ยังไม่ดับเพื่อสังเกตการณ์ปะทุ เก็บสิ่งที่ปะทุออกมา รวมถึงเทบพรา (tephra) หรือ ชิ้นส่วนภูเขาไฟ เช่น ขี้เถ้าหรือหินภูเขาไฟ หินและตัวอย่างของหินหลอมเหลว นอกจากนี้ยังเน้นการศึกษาในเรื่องการพยากรณ์การระเบิดของภูเขาไฟ ซึ่งปัจจุบันยังไม่มีผลแม่นยำนัก แต่เป็นการพยากรณ์การระเบิดเหมือนอย่างที่พยากรณ์แผ่นดินไหว เพื่อรักษาชีวิตให้ได้มากที่สุด
The Last Temptation of Christ
The Last Temptation of Christ เป็นภาพยนตร์อื้อฉาวที่ออกฉายในปี พ.ศ. 2531 กำกับโดยมาร์ติน สกอร์เซซี อำนวยการสร้างโดย บาร์บารา เดอ ฟีนา ภรรยาของสกอร์เซซีในขณะนั้น ดัดแปลงจากบทประพันธ์ในชื่อเดียวกันของ นิคอส คาซานซาคิส นักเขียนชาวครีต มีเนี้อหาเกี่ยวกับชีวิตของพระเยซู โดยเน้นไปที่การบำเพ็ญทุกขกิริยา ก่อนจะถูกประหารชีวิตโดยการตรึงกางเขน และทรงถูกทดสอบโดยมารร้ายในช่วงบั้นปลายพระชนม์ชีพ โดยการยั่วยวนด้วยกิเลสทั้งหลาย
ภาพยนตร์รับบทนำโดย วิลเลม เดโฟ เป็นพระเยซู, ฮาร์วีย์ คีเทล เป็นจูดาส์ อิสคาริออท, บาร์บารา เฮอร์ชีย์ เป็นแมรี แม็กดาเลน มีเดวิด โบวี รับบทสมทบเป็นปอนติอุส ปิลาตุส และแฮรรี ดีน สแตนตัน เป็นพอลแห่งทาร์ซัส
ในช่วงแรกที่ภาพยนตร์ออกฉาย ถูกต่อต้านอย่างหนักจากหมู่ชาวคริสเตียน ด้วยข้อกล่าวหาการดูหมิ่นศาสนา เนื่องจากภาพยนตร์นำเสนอเหตุการณ์ช่วงที่ถูกยั่วยวนจากซาตาน โดยทรงเลือกที่จะแต่งงานกับแมรี แม็กดาเลนและใช้ชีวิตครอบครัวแบบคนธรรมดา แทนที่จะทรงสิ้นพระชนม์ด้วยการตรึงกางเขน รวมทั้งยังมีฉากสั้นๆ ที่แสดงการร่วมเพศระหว่างพระองค์กับแมรี แม็กดาเลน อย่างไรก็ตามภาพยนตร์ก็ได้เปิดเผยในท้ายที่สุดว่า สิ่งเหล่านี้เป็นเพียงนิมิต และทรงเลือกที่จะปฏิบัติตามภารกิจของพระองค์ นอกจากนี้ภาพยนตร์ยังถูกโจมตีถึงรายละเอียดบางอย่างในเรื่อง เช่น ลักษณะการตรึงกางเขนที่มีการตอกตะปูที่ข้อมือ แทนที่จะเป็นที่ฝ่ามือตามภาพเขียนศิลปะคริสต์ศาสนาทั่วไป รวมไปถึงการที่นักแสดงในเรื่องพูดภาษาอังกฤษสำเนียงอเมริกัน
ภาพยนตร์เรื่องนี้ถูกห้ามฉายในหลายประเทศ เช่น ตุรกี, เม็กซิโก, ชิลี, อาร์เจนตินา, ฟิลิปปินส์ และสิงคโปร์
ภาพยนตร์เรื่องนี้ทำให้สกอร์เซซีได้รับการเสนอชื่อเข้าชิงรางวัลออสการ์สาขาผู้กำกับยอดเยี่ยม, บาร์บารา เฮอร์ชีย์ ได้รับการเสนอชื่อเข้าชิงรางวัลลูกโลกทองคำสาขานักแสดงสมทบหญิง ส่วนบทบาทจูดาส์ อิสคาริออท ของฮาร์วีย์ คีเทล กลับทำให้เขาถูกเสนอชื่อรับรางวัลแรซซี สาขานักแสดงสมทบยอดแย่
สตีเฟน บอลด์วิน
สตีเฟน บอลด์วิน () เกิดเมื่อวันที่ 12 พฤษภาคม ค.ศ. 1966 เป็นนักแสดง ผู้กำกับ โปรดิวเซอร์ นักเขียน ชาวอเมริกัน และเป็นน้องชายคนเล็กสุดของพี่น้องตระกูลบอลด์วิน เป็นที่รู้จักในบท วิลเลียม เอฟ. โคดี ในรายการแนวคาวบอย เรื่อง "The Young Riders" (1989–1992) และบท สจ๊วต ในภาพยนตร์ "Threesome" (1994) ส่วนผลงานภาพยนตร์อื่น เขาแสดงใน "Posse" (1993), "8 Seconds" (1994), "The Usual Suspects" (1995), "Fall Time" (1995), "Bio-Dome" (1996), "Fled" (1996), "One Tough Cop" (1998), "The Flintstones in Viva Rock Vegas" (2000), "The Harpy" (2007), และ "The Flyboys" (2008)
วอลต์ดิสนีย์พิกเชอส์
วอลต์ดิสนีย์พิกเชอส์ () เป็นบริษัททำภาพยนตร์ชั้นนำ ที่ก่อตั้งขึ้นใน ค.ศ. 1983 ซึ่งก่อนหน้านี้ภาพยนตร์ดิสนีย์ตั้งแต่ปี ค.ศ. 1954 ออกภายใต้ชื่อบริษัทแม่ จากนั้นเปลี่ยนชื่อมาเป็น วอลต์ดิสนีย์โพรดักชันส์ ส่วนอีกบริษัทคือ ทัชสโตนพิกเจอส์ ก่อตั้งขึ้นในปี ค.ศ. 1984 ที่ผลิตภาพยนตร์ที่มีเนื้อหาโตขึ้นมากกว่าของดิสนีย์ เกินกว่าที่จะใช้ชื่อดิสนีย์นี้อย่างเป็นทางการ
วอลต์ดิสนีย์พิกเชอส์แอนด์เทเลวิชัน เป็นบริษัทในเครือวอลต์ดิสนีย์สตูดิโอเอนเตอร์เทนเมนต์ และผลิตภาพยนตร์ไลฟ์แอ็กชันเป็นส่วนใหญ่ ภายใต้บริษัท วอลต์ดิสนีย์โมชันพิกเจอส์กรุป ที่ผลิตภายนตร์ภายใต้บริษัทวอลต์ดิสนีย์พิกเจอส์และทัชสโตนพิกเจอส์ ส่วนหุ้นส่วนการค้าที่ประสบความสำเร็จในธุรกิจในปีหลัง ๆ อย่างเช่น เกรตโอกส์, คาราวานพิกเจอส์, เจอร์รี บรัคไฮเมอร์, มาร์เวลคอมิกส์, อิมเมจมูฟเวอส์ดิจิตอล, สปายกลาสเอนเตอร์เทนเมนต์, วอลเดนมีเดีย, แมนดีวิลฟิล์มส และกันน์ฟิล์ม
ภาพยนตร์แอนิเมชันที่ผลิตโดยวอลต์ดิสนีย์แอนิเมชันสตูดิโอ, พิกซาร์, อิมเมจมูฟเวอส์ดิจิตอล และดิสนีย์ตูนสตูดิโอ จะออกภายใต้ชื่อ วอลต์ดิสนีย์พิกเจอส์ ภายใต้ชื่อของดิสนีย์ ยกเว้น "Who Framed Roger Rabbit" และ "The Nightmare Before Christmas" ที่ออกภายใต้ทัชสโตนในเครือดิสนีย์
ลีธ
ลีธ (, ) เป็นดิสตริคท์และอดีตบะระห์ ทางตอนเหนือของเมืองเอดินบะระที่ปากแม่น้ำลีธและเป็นเมืองท่าของเอดินบะระห์, สกอตแลนด์ ลีธตั้งอยู่ทางฝั่งใต้ของเฟิร์ธออฟฟอร์ธ
ดรีมเวิกส์
ดรีมเวิกส์พิกเจอส์ () หรือเป็นที่รู้จักในชื่อ ดรีมเวิกส์, แอลแอนซี (DreamWorks, LLC), ดรีมเวิกส์ เอสเคจี (DreamWorks SKG), ดรีมเวิกส์สตูดิโอส์ (DreamWorks Studios) หรือ ดีดับเบิลยูสตูดิโอส์, แอลแอลซี (DW Studios, LLC) เป็นสตูดิโอผลิตภาพยนตร์อเมริกัน ที่พัฒนา ผลิต และจัดจำหน่ายภาพยนตร์ วิดีโอเกมและรายการโทรทัศน์ บริษัทผลิตหรือจัดจำหน่ายภาพยนตร์มากกว่า 10 เรื่องที่มีรายได้มากกว่า 100 ล้านดอลลาร์สหรัฐ ภาพยนตร์ที่ประสบความสำเร็จที่สุดคือเรื่อง "Shrek 2"
ดรีมเวิกส์ เริ่มต้นขึ้นในปี 1994 จากความพยายามอย่างมากของผู้มีอำนาจในวงการสื่อ อย่าง สตีเวน สปีลเบิร์ก, เจฟฟรีย์ แคตเซนเบิร์ก และเดวิด เกฟเฟน (ชื่อ SKG มาจากสกุลของทั้ง 3 คน) ที่จะสร้างสตูดิโอฮอลลีวูดใหม่ โดยในเดือนธันวาคม ค.ศ. 2005 ผู้ก่อตั้งเห็นด้วยที่จะขายสตูดิโอนี้ให้กับทางเวียคอม บริษัทแม่ของพาราเมาต์พิกเจอส์ การขายได้เสร็จสิ้นในเดือนกุมภาพันธ์ ค.ศ. 2006 ต่อมาในปี 2008 ดรีมเวิกส์ออกมาประกาศยุติหุ้นส่วนกับพาราเมาต์ และเซ็นสัญญาด้วยเงินจำนวน 1.5 พันล้านดอลลาร์สหรัฐ ในการผลิตภาพยนตร์กับ รีไลแอนซ์เอดีเอกรุ๊ป ของอินเดีย รีไลแอนซ์ให้เงินกรรมสิทธิหุ้นส่วน 325 ล้านดอลลาร์สหรัฐ เป็นเงินทุนในการสร้างสตูดิโอดรีมเวิกส์ใหม่ ให้แยกออกมา โดยรีไลแอนซ์เป็นเจ้าของ 50% ซึ่งนำโดยอนิล แอมบานิ
บริษัทดรีมเวิกส์แอนิเมชันเอสเคจี ที่แยกออกมาจากดรีมเวิกส์ในปี 2004 โดยภาพยนตร์จัดจำหน่ายทั่วโลกโดยพาราเมาต์ แต่สำหรับสตูดิโอแอนิเมชันแล้ว ยังคงเป็นอิสระจากพาราเมาต์/เวียคอม
นักรบไซเบอร์
นักรบไซเบอร์ เป็นภาษาปากที่หมายถึงผู้ปฏิบัติการต่อสู้เชิงข้อมูลข่าวสารในสงครามไซเบอร์ ด้วยเทคโนโลยีการสื่อสารต่าง ๆ
ในประเทศไทย คำว่า "นักรบไซเบอร์" ปรากฏใช้ครั้งแรกเมื่อปี ในช่วงวิกฤตการณ์การเมืองไทย เช่น ในช่วงที่มีการชุมนุมของกลุ่มคนเสื้อแดง แม้ว่าจะมีการระงับการให้ข้อมูลเว็บไซต์ต่าง ๆ และปิดกั้นการออกอากาศของสถานีประชาชนก็ตาม แต่นักรบไซเบอร์ได้เผยแพร่ข้อมูลต่างๆอย่างแพร่หลาย รวมไปถึงหาช่องทางต่าง ๆ เพื่อถ่ายทอดสดการชุมนุมจนได้รับการขนานนามจาก พล.ต.ขัตติยะ สวัสดิผลว่า "นักรบจิ้มแป้น" และบ่อยครั้งที่แกนนำผู้ชุมนุมนำคลิปวิดีโอจากอินเทอร์เน็ตไปเผยแพร่ต่อบนเวทีปราศรัย ด้านรัฐบาลก็ได้มีการนำคลิปวิดีโอจากอินเทอร์เน็ตในการชี้แจงเช่นเดียวกัน
วิลเลียม เซซิล บารอนเบิร์กลีย์
วิลเลียม เซซิล บารอนเบิร์กลีย์ (; 13 กันยายน ค.ศ. 1520 - 4 สิงหาคม ค.ศ. 1598) วิลเลียม เซซิลรัฐบุรุษชาวอังกฤษเป็นหัวหน้าที่ปรึกษาของสมเด็จพระราชินีนาถเอลิซาเบธที่ 1 แห่งอังกฤษจนเกือบตลอดรัชสมัยของพระองค์ เป็นมุขมนตรีแห่งราชอาณาจักรสองสมัย (ค.ศ. 1550–ค.ศ. 1553 และ ค.ศ. 1558–ค.ศ. 1572) และ มุขมนตรีกรมพระคลัง ตั้งแต่ ค.ศ. 1572
สาวน้อยประแป้ง (ละครโทรทัศน์)
ละครสาวน้อยประแป้ง เป็นละครโทรทัศน์ที่ออกอากาศทางสถานีวิทยุโทรทัศน์ไทยทีวีสีช่อง 3 นำแสดงโดย รวิชญ์ เทิดวงส์ และ ปิยธิดา วรมุสิก
ละครสาวน้อยประแป้ง เป็นละคร ซึ่งออกอากาศทางไทยทีวีสีช่อง 3 ช่วงเวลา 18.30-19.30น. ทุกวันจันทร์ - ศุกร์ เป็นเรื่องราวของแป้ง สาวน้อยวัยรุ่น วัยซนที่มีชีวิตซุกซนไปวันๆ แต่อยู่ๆวันหนึ่งชีวิตของเธอก็เปลี่ยนไป ตั้งแต่มีผู้ฝูงคนใหม่ย้ายเข้ามา นำมาจากบทประพันธ์ของ สีสวลี และบทโทรทัศน์โดยวรการ เจริญดี
ธิติมา สังขพิทักษ์
ธิติมา สังขพิทักษ์ (ชื่อเล่น: แหม่ม) นักแสดงภาพยนตร์ ละครโทรทัศน์ และละครเวทีชาวไทย ปัจจุบันเป็นผู้จัดละครของค่ายโนพลอบเบลม และฟีล กูด เอ็นเทอร์เทนเมนท์ ทางช่อง 3 เกิดเมื่อวันที่ 27 เมษายน พ.ศ. 2501 ที่กรุงเทพมหานคร เป็นบุตรของนายสามัคคี และนางอัญญา สังขพิทักษ์ มีลูกพี่ลูกน้องเป็นนักแสดงคือ สุขุมาภรณ์ สุทธิศรีศิลป์ จบการศึกษาระดับปริญญาตรี คณะนิเทศศาสตร์ มหาวิทยาลัยกรุงเทพ
ธิติมา สังขพิทักษ์ เริ่มต้นการแสดงจากการรับบทนำในภาพยนตร์ รักริษยา กับทางครูเล็ก ภัทราวดี มีชูธน ที่เป็นทั้งผู้กำกับและเป็นผู้ชักนำทางการแสดง ได้รับการเสนอชื่อเข้าชิงรางวัลตุ๊กตาทอง สาขานักแสดงนำหญิงยอดเยี่ยม ในปี พ.ศ. 2522 เรื่องต่อมา ภาพยนตร์โศกนาฏกรรม ชั่วฟ้าดินสลาย ร่วมกับ วิฑูรย์ กรุณา ได้รับการเสนอชื่อเข้าชิงรางวัลสุพรรณหงส์ทองคำ สาขานักแสดงนำหญิงยอดเยี่ยม ในปี พ.ศ. 2523 และสาขานักแสดงสนับสนุนหญิงจาก รักประกาศิต จากนั้นรับบทหลากหลายทั้งบทรองหรือบทร้าย ส่วนใหญ่รับบทนางร้าย อาทิ มาหยารัศมี จาก "ดาวพระศุกร์", สายใจ จาก "มนต์รักลูกทุ่ง", เคลีย จาก "สันกำแพง", ต้อม จาก "ทัดดาว บุษยา" รับภาพยนตร์หลากหลายแนวทั้งดราม่าและคอมมาดี้ และแสดงร่วมกับ สรพงษ์ ชาตรี, ทูน หิรัญทรัพย์, จารุณี สุขสวัสดิ์ และ เนาวรัตน์ ยุกตะนันท์
เริ่มมีผลงานทางจอแก้ว โดยแสดงละครโทรทัศน์เรื่องแรก พิษรัก ทางช่อง 3 ร่วมกับ ชลิต เฟื่องอารมย์ และ ยุรนันท์ ภมรมนตรี และต่อมาคือละคร พระจันทร์หลงเงา ร่วมกับ (นิรุตติ์ ศิริจรรยา, ดิลก ทองวัฒนา กับบทฝาแฝดที่นิสัยต่างกัน ได้รับรางวัลรางวัลเมขลา สาขานักแสดงนำหญิง
จากนั้นจึงรับงานแสดงภาพยนตร์และละครโทรทัศน์ รวมถึงละครเวทีมาเรื่อยๆ และยังเคยเป็นพิธีกรรายการเกมโชว์ "ลาภติดเลข" คู่กับ ไตรภพ ลิมปพัทธ์ และ "ชิงหลัก" คู่กับ ดิลก ทองวัฒนา สำหรับละครโทรทัศน์ที่แสดงส่วนมากออกอากาศทางช่อง 3 ตั้งแต่รับบทนำ บทรอง บทร้าย บทแม่ ต่อมาได้มีบทบาทเป็นผู้จัดละครร่วมกับ วรายุฑ มิลินทจินดา ผลิตละครโทรทัศน์ทางไทยทีวีสีช่อง 3 และควบคุมบริษัทผลิตละครในนาม บริษัท โนพลอบเบลม จำกัด มีผลงานละครที่เป็นที่นิยมและได้รับรางวัลด้านคุณภาพคือ "ผู้ใหญ่ลีกับนางมา"
ด้านชีวิตส่วนตัว ได้สมรสกับ พ.ต.อ.คมกฤช อมรปิยะกฤษฐ์ เมื่อประมาณปี พ.ศ. 2537 มีลูกฝาแฝด 2 คน หญิง 1 คน ชาย 1 คน
วันอาภากร
วันอาภากร ตรงกับวันที่ 19 พฤษภาคม ของทุกปี ตรงกับวันคล้ายวันสิ้นพระชนม์ของ พระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์ (19 พฤษภาคม พ.ศ. 2466) ซึ่งเป็นที่เคารพของทหารเรือไทย ในฐานะที่ทรงเป็นผู้วางรากฐาน และพัฒนากิจการกองทัพเรือไทย จัดตั้งฐานทัพเรือ โรงเรียนนายเรือ
กองทัพเรือไทยได้กำหนดให้วันที่ 19 พฤษภาคมของทุกปีเป็นวันอาภากร พร้อมกับขนานพระนามพระองค์ท่านเป็น "พระบิดาของกองทัพเรือไทย" ตั้งแต่ พ.ศ. 2536
กำแพงจั่วขั้นบันได
กำแพงจั่วขั้นบันได () คือลักษณะหนึ่งของหน้าจั่วที่สองด้านที่แหลมขึ้นไปประกบกันเป็นยอดจะหยักเป็นขั้นๆ คล้ายบันได หรือส่วนแหลมของกำแพงกันตก (parapet) ที่มีลักษณะเป็นผนังที่ตั้งอยู่ปลายหลังคาหรือบนกำแพงอิฐก็มักจะตั้งซ้อนขึ้นเป็นขั้น ๆ เพื่อความสวยงามและความสะดวกในการปิดส่วนบนของงานอิฐให้ดูงดงาม
กำแพงจั่วขั้นบันไดที่เริ่มสร้างกันมาตั้งแต่ราวคริสต์ศตวรรษที่ 15 เป็นต้นมา พบในอังกฤษ, เดนมาร์ก, เยอรมนี, สวิตเซอร์แลนด์ และสวีเดน นอกจากนั้นก็ยังมีการใช้กันในสกอตแลนด์ที่เริ่มกันมาตั้งแต่ราวคริสต์ศตวรรษที่ 16 ตัวอย่างของกำแพงจั่วขั้นบันไดในสกอตแลนด์ก็มีที่คฤหาสน์มักคัลส์, คฤหาสน์มอนบอดโด และเรือนเก็บค่าธรรมเนียมสโตนเฮเวน ที่สร้างระหว่างปลายคริสต์ศตวรรษที่ 16 จนถึงต้นคริสต์ศตวรรษที่ 17 นอกจากนั้นก็ยังเป็นลักษณะที่นิยมใช้ในการสร้างหน้าจั่วของคริสต์ศาสนสถานในเดนมาร์กในยุคกลาง
ในภาษาดัตช์หน้าจั่วลักษณะเรียกว่า "trapgevel" ที่แปลว่า "กำแพงจั่วขั้นบันได" ที่เป็นลักษณะที่ใช้ในการสร้างสิ่งก่อสร้างที่ทำด้วยอิฐหลายแห่งในเนเธอร์แลนด์, เบลเยียม และบ้านเรือนตึกรามของผู้ตั้งถิ่นฐานในอาณานิคมของเนเธอร์แลนด์ ส่วนกำแพงจั่วขั้นบันไดที่สร้างในทวีปอเมริกาเหนือจะเป็นหน้าจั่วที่สร้างในคริสต์ศตวรรษที่ 19 หรือบางครั้งก็จะพบในสถาปัตยกรรมฟื้นฟูเรอแนซ็องส์ของทางตอนเหนือของยุโรป
ตัวอย่างของสิ่งก่อสร้างที่มีจั่วแบบกำแพงจั่วขั้นบันได
มาร์กาเร็ต โบฟอร์ท
มาร์กาเร็ต โบฟอร์ท อาจจะหมายถึง
ทุ่นระเบิดเคลย์มอร์
ทุ่นระเบิดสังหารบุคคล เอ็ม18เอ1 เคลย์มอร์ () เป็นทุ่นระเบิดสังหารบุคคล ที่ใช้งานโดยกองทัพสหรัฐ ออกแบบโดยนอร์แมน แม็กลีออด ซึ่งเป็นผู้ตั้งชื่อทุ่นระเบิดชนิดนี้ ตามศัพท์ภาษาแกลิกแบบสกอต "เคลย์มอร์"
ระเบิดรุ่นแรกใช้ชื่อว่า เอ็ม18 เคลย์มอร์ ออกแบบขึ้นในช่วงทศวรรษ 1950 เริ่มใช้งานครั้งแรกในสงครามเวียดนาม ประกอบด้วยกล่องพลาสติกรูปโค้ง ภายในบรรจุซีโฟร์ และสะเก็ดสังหารเป็นลูกกลมเหล็กขนาดเส้นผ่าศูนย์กลาง 1/8 นิ้ว จำนวน 700 ลูก เมื่อถูกจุดระเบิดลูกเหล็กจะพุ่งเป็นแนวรูปพัด ระยะประมาณ 100 เมตร ทำมุมประมาณ 60 องศา ความสูงประมาณ 2 เมตร ด้วยความเร็วประมาณ 1,200 เมตร/วินาที การจุดระเบิดทำได้สามวิธีคือ ใช้ผู้ควบคุม ไม่ใช้ผู้ควบคุม (ทำงานโดยใช้สายลวด หรือระบบอื่นๆ เช่น สวิทช์แสง สวิทช์จับความเคลื่อนไหว สวิทช์สั่นสะเทือน) และระบบหน่วงเวลา สามารถทำความสูญเสียกับทหารราบและยานยนต์ไม่หุ้มเกราะ
ในประเทศไทย บางครั้งมีผู้เรียกระเบิดชนิดนี้ว่า "เคโม"
มาร์กาเรต โบฟอร์ต เคาน์เตสแห่งริชมอนด์และดาร์บี
มาร์กาเร็ต โบฟอร์ท เคานเทสแห่งริชมอนด์และดาร์บี หรือเรียกสั้น ๆ ว่า เลดี้มาร์กาเร็ต โบฟอร์ท (; 31 พฤษภาคม ค.ศ. 1443 - 29 มิถุนายน ค.ศ. 1509) มาร์กาเร็ต โบฟอร์ทเป็นพระราชมารดาของสมเด็จพระเจ้าเฮนรีที่ 7 แห่งอังกฤษ และ พระอัยกีของสมเด็จพระเจ้าเฮนรีที่ 8 มาร์กาเร็ตเป็นบุคคลที่มีบทบาทสำคัญในสงครามดอกกุหลาบและผู้มีอิทธิพลต่อราชวงศ์ทิวดอร์ และเป็นผู้ก่อตั้งวิทยาลัยสองวิทยาลัยของมหาวิทยาลัยเคมบริดจ์ ในปี ค.ศ. 1509 มาร์กาเร็ตทรงดำรงตำแหน่งเป็นผู้สำเร็จราชการแทนพระองค์ในพระราชนัดดาสมเด็จพระเจ้าเฮนรีที่ 8
ปราสาทสเตอร์ลิง
ปราสาทสเตอร์ลิง (ภาษาอังกฤษ: Stirling Castle) เป็นพระราชวังที่ตั้งอยู่ที่สเตอร์ลิงในสกอตแลนด์ในสหราชอาณาจักร ปราสาทสเตอร์ลิงเป็นปราสาทที่ใหญ่ที่สุดและสำคัญที่สุดปราสาทหนึ่งทั้งทางด้านประวัติศาสตร์และทางด้านสถาปัตยกรรมของสกอตแลนด์ ตัวปราสาทตั้งอยู่บนเนินคาลเซิลฮิลล์ซึ่งเป็นเนินที่เกิดจากหินภูเขาไฟโบราณ และล้อมรอบสามด้านด้วยผาสูงชันที่ทำให้เหมาะแก่การป้องกันตน ตำแหน่งที่ดีทางยุทธศาสตร์ทำให้ที่ตั้งของปราสาทมีความสำคัญมาตั้งแต่ยุคโบราณ สิ่งก่อสร้างหลักส่วนใหญ่สร้างมาตั้งแต่คริสต์ศตวรรษที่ 15 และ 16 สิ่งก่อสร้างจากคริสต์ศตวรรษที่ 14 ก็ยังคงมีหลงเหลืออยู่บ้าง แต่ส่วนที่ใช้ในการป้องกันด้านนอกทางด้านตัวเมืองสร้างมาตั้งแต่คริสต์ศตวรรษที่ 18 พระมหากษัตริย์และพระราชินีแห่งสกอตแลนด์หลายพระองค์ได้รับการสวมมงกุฎที่สเตอร์ลิง รวมทั้งสมเด็จพระราชินีนาถแมรีที่ 1 แห่งสกอตแลนด์ในปี ค.ศ. 1543 ปราสาทสเตอร์ลิงถูกล้อมด้วยกันอย่างน้อยแปดครั้งรวมทั้งหลายครั้งระหว่างสงครามอิสรภาพสกอตแลนด์ ครั้งสุดท้ายในปี ค.ศ. 1746เมื่อชาร์ลส์ เอ็ดเวิร์ด สจวต หรือ "Bonnie Prince Charlie" พยายามยึดปราสาทแต่ไม่สำเร็จ
ทางด่วนเหนือ–ใต้ (ประเทศเวียดนาม)
ทางด่วนเหนือ-ใต้ (; ) เป็นชื่อสามัญที่ใช้เรียกทางด่วนในเวียดนามซึ่งอยู่ในแผนการก่อสร้าง อยู่ใกล้กับ National Highway เชื่อมต่อระหว่างเมืองฮานอยกับ Cần Thơ ทางด่วนสายนี้จะมีความยาวทั้งสิ้น 1,941 กิโลเมตร มูลค่าก่อสร้างทั้งหมด 18,500 ล้านดอลลาร์สหรัฐ
จิรายุทธ คันธยศ
จิรายุทธ คันธยศ หรือ แม็ก เป็นที่รู้จักกันในรายการเดอะสตาร์ ค้นฟ้าคว้าดาวปีที่ 4 และรายการสุภาพบุรุษบอยแบนด์
จิรายุทธ คันธยศ (ชื่อเล่น:แม็ก) เกิดเมื่อวันที่ 24 กุมภาพันธ์ พ.ศ. 2530 จบการศึกษาชั้นมัธยมศึกษาตอนปลายจากโรงเรียนวชิรวิทย์ จังหวัดเชียงใหม่ และเข้าศึกษาต่อที่คณะนิเทศน์ศาสตร์ มหาวิทยาลัยศรีปทุม
ในการประกวดเข้ามาแทน น้ำ-ศิราณี ทองนิยมในรายการ เดอะสตาร์ ค้นฟ้าคว้าดาวปีที่ 4เนื่องจากมีอาการป่วยเกี่ยวกับโรคมะเร็งเม็ดเลือดขาว น้ำ-ศิราณี ทองนิยม จึงต้องถอนตัวออกจากการแข่งขัน แม็ก เลยเข้ามาแทนที่ โดยได้สายรหัส หมายเลข 3 และพอจบการแข่งขัน แม็ก ก็ได้เข้าประกวดรายการสุภาพบุรุษบอยแบนด์ และได้ติด 1 ใน 8 คนสุดท้าย โดยได้สายรหัส GI1
จิรายุทธได้เข้ามาประกวดรายการ เดอะสตาร์ ค้นฟ้าคว้าดาวปี 4 ได้รับหมายเลขรหัส *3จิรายุทธได้ออกจากการแข่งขันเมื่อสัปดาห์ที่ 3 เนื่องจากมีคะแนนโหวตน้อยที่สุด
วัดคีรีโสภณ
วัดคีรีโสภณ หรือวัดเขาพระนอน ตั้งอยู่ที่ตำบลหนองบัว อำเภอพัฒนานิคม จังหวัดลพบุรี เป็น วัดราษฏร์ สังกัดมหานิกาย อยู่ห่างจากตัวอำเภอพัฒนานิคม ประมาณ 9 กิโลเมตร จากปากทางเข้ามาอีก 2 กม. ตัววัดตั้งอยู่ติดเขา ด้านในมีทางบันได และทางรถเพื่อขึ้นเขามานมัสการพระพุทธรูปปูนปางไสยาสน์ “พระพุทธไสยาสน์รัศมี” มีความยาวประมาณ ๕๐ เมตรซึ่งประดิษฐานอยู่บนยอดเขาผินพระพักตร์ไปทางทิศเหนือ และมีรูปปั้นเทวดาอยู่ด้านหน้า 7 องค์ ด้วยกันดังนี้
ซึ่งองค์พระนอนนั้นจัดสร้างโดย สามเณรสำอางค์ สิทธิสาริการณ์ ได้มาจำพรรษาอยู่ที่วัดคีรีโสภณ และได้เชิญชวน อุบาสก อุบาสิกา และประชาชนทั่วไปร่วมกันจัดสร้างเสร็จใน ปี พ.ศ. 2517 และนอกจากนี้ภายในวัดยังมีวัดมีรูปปั้นพระสังกัจจายน์ขนาดใหญ่ ปัจจุบันมี พระครูคีรีปุญญากร ดำรงตำแหน่งเจ้าอาวาสวัดคีรีโสภณ ในปัจจุบันองค์พระชำรุดทรุดโทรมไปมาก ทางวัดจึงได้มีโครงการบูรณะองค์พระนอนให้มีสีทองทั้งองค์เพื่อถวายเป็นพุทธบูชา
ชลอ ธรรมศิริ
นายชลอ ธรรมศิริ ผู้ว่าราชการกรุงเทพมหานครลำดับที่ 6 โดยเป็นผู้ว่าราชการจากการแต่งตั้ง ดำรงตำแหน่งตั้งแต่วันที่ 29 เมษายน พ.ศ. 2520 - 14 พฤษภาคม พ.ศ. 2522 เคยผ่านงานด้านการปกครอง เช่น เมื่อปี พ.ศ. 2507 เป็นผู้อำนวยการโรงเรียนนายอำเภอ อำเภอธัญบุรี จังหวัดปทุมธานี เป็นอธิการบดีวิทยาลัยการปกครอง เป็นรองอธิบดีกรมการปกครองกระทรวงมหาดไทย เป็นอธิบดีกรมประชาสงเคราะห์ และเคยเป็นปลัดกรุงเทพมหานคร และผู้ว่าราชการจังหวัดเชียงใหม่เมื่อปีพ.ศ. 2518 และได้รับประกาศเกียรติคุณให้เป็น“นักพูดดีเด่น” ประจำปี พ.ศ. 2520
นายชลอ ธรรมศิริ เกิดวันที่ 13 มกราคม พ.ศ. 2470 ที่อำเภอบ้านแหลม จังหวัดเพชรบุรี สมรสกับ คุณ ประณอม ธรรมศิริ มีบุตร - ธิดา 3 ท่าน เป็นบุตรชาย 1 ท่าน ธิดา 2 ท่าน สำเร็จการศึกษาระดับปริญญาตรีจากมหาวิทยาลัยธรรมศาสตร์ ระดับปริญญาโท สาขารัฐประศาสนศาสตร์  จากมหาวิทยาลัยธรรมศาสตร์ และจบวิทยาลัยป้องกันราชอาณาจักร รุ่น 13
ณัฐณิชา ทิพยมณฑล
ณัฐณิชา ทิพยณฑล หรือ แป้ง เป็นที่รู้จักกันในรายการเดอะสตาร์ ค้นฟ้าคว้าดาวปีที่ 4โดยได้รหัสหมายเลข 7 ปัจจุบันออกซิงเกิลกับค่ายโมโนมิวสิก ในนามวง Cherry Black ร่วมกับ ปวีณา ปุณณกิติเกษม (ปุย)
ณัฐณิชา ทิพยมณฑล (ชื่อเล่น:แป้ง) เป็นผู้เข้าแข่งขันคนที่ 2 ที่ต้องออกจากบ้าน เดอะสตาร์ ค้นฟ้าคว้าดาวปีที่ 4 และพอการแข่งขันจบปีต่อมาแป้งก็ได้มีผลงานในช่องACTS โดยได้เป็นพิธีกร รายการ Entertainment Update หลังจากหมดสัญญากับทางแกรมมี่ แป้งก็ตัดสินใจย้ายมาอยู่ ค่าย Mono Music ในเครือ Mono Group แล้วเป็นนักร้องในนามดูโอ้ Cherry Black แต่ไม่นานสมาชิกอีกคนต้องไปเรียนต่อต่างประเทศ แป้งก็เลยได้เป็นนักร้องเดี่ยว ซึ่งผลงานเพลงกำลังทำอยู่อาจจะได้ติดตามเร็วๆนี้
และต่อมาแป้งได้เปิดตัวอัลบั้มเดียวกับเพลง ซิงเกิลแรกในอัลบั้มเดียวของเธอ ชื่อเพลงว่า ผู้หญิงดีๆไม่ทำกัน เพลงช้าที่บ่งบอกเรื่องราวที่ผู้หญิงดีๆไม่ทำกัน และต่อมาได้ส่งซิงเกิลที่2 ออกมาต่อกันกับเพลง เธอเป็นอะไรของฉัน เพลงที่บ่งบอกถึงความสัมพันธ์ระหว่างเธอกับฉันเราเป็นอะไรกัน และเร็วๆนี้จะมี ซิงเกิลที่3ออกต่อมาให้ได้ติดตาม ซิงเกิ้ลที่3 นี้แป้งได้เปลี่ยนแนวเพลงใหม่ในการร้องเพลงชื่อเพลงว่า สุขเป็นร้อย เจ็บเป็นล้าน และอัลบั้มเต็มของแป้งได้มีชื่อว่า "Ordinary Woman" ซึ่งกำลังอัดให้ครบอัลบั้ม และจะวางแผงเร็วๆนี้หลังจากส่งซิงเกิ้ลที่ 3 ออกมา
การศึกษา โรงเรียนหัวหินวิทยาลัย โรงเรียนดาราวิทยาลัย เชียงใหม่ ระดับอุดมศึกษา เคยศึกษาที่ มหาวิทยาลัยธุรกิจบัณฑิตย์ คณะนิเทศศาสตร์ สาขาวิชาวิทยุกระจายเสียงและโทรทัศน์ ต่อมาได้ย้ายไปเรียนต่อที่ มหาวิทยาลัยรังสิต คณะนิเทศศาสตร์ สาขาประชาสัมพันธ์
หน้าต่างหลังคา
หน้าต่างหลังคา () คือส่วนประกอบของสิ่งก่อสร้างเป็นหน้าต่างที่ยื่นออกมาจากส่วนราบที่ลาดลงมาของหลังคา หน้าต่างหลังคาอาจจะสร้างพร้อมกับสิ่งก่อสร้างเดิม หรือ อาจจะเป็นสิ่งที่มาต่อเติมภายหลังก็ได้ เมื่อสร้างห้องสำหรับใช้สอยภายใต้หลังคาที่ทำให้สร้างหน้าต่างเพิ่มเติมได้
หน้าต่างหลังคาช่วยเพิ่มแหล่งแสงเข้ามาภายในตัวอาคารและแหล่งถ่ายเทอากาศ แต่ไม่เหมือนกับช่องแสงหลังคา (skylight) ที่สร้างราบไปกับหลังคา ตรงที่หน้าต่างหลังคาช่วยเพิ่มเนื้อที่แนวตั้งให้สูงขึ้นและเพิ่มเนื้อที่ใช้สอยให้มากขึ้น
"หน้าต่างหลังคาบอด" เป็นหน้าต่างหลังคาที่มองเห็นได้จากภายนอกของตัวอาคาร แต่ภายในไม่ใช่หน้าต่างจริงและปิดตาย ไม่มีประโยชน์ใช้สอยในการเป็นแหล่งแสงและแหล่งถ่ายเทอากาศ หน้าต่างหลังคาประเภทนี้เพื่อเป็นสิ่งตกแต่งที่เพิ่มความน่าประทับใจให้แก่ตัวอาคาร
หน้าต่างหลังคามักจะเป็นส่วนสำคัญของการต่อเติมห้องใต้หลังคา
โรงเรียนเชิดเจิมศิลป์
โรงเรียนเชิดเจิมศิลป์ () เป็นโรงเรียนเอกชน ตั้งอยู่ที่ เลขที่ 66/9 ถนนหลวงพรต แขวงลาดกระบัง เขตลาดกระบัง กรุงเทพมหานคร 10520
โรงเรียนเชิดเจิมศิลป์ก่อตั้งโดย คุณครูเชิด คชเสนี และ คุณสงวน คชเสนี เปิดทำการสอนวันแรก เมื่อวันที่ 18 พฤษภาคม พ.ศ. 2497 มีนักเรียนมาเข้าเรียน 260 คน โรงเรียนเชิดเจิมศิลป์ มีขนาดเนื้อที่ 5 ไร่ ได้เช่าที่ดินราชพัสดุจากกรมธนารักษ์ กระทรวงการคลังโดยโรงเรียนพรตพิทยพยัตเป็นผู้เก็บผลประโยชน์
โดยมีคุณครูเชิด คชเสนี เป็นครูใหญ่ และ คุณสงวน คชเสนีเป็นผู้รับใบอนุญาต
ในปัจจุบัน โรงเรียนเชิดเจิมศิลป์ได้เปิดทำการสอน ตั้งแต่ระดับชั้นอนุบาล 1 ถึงชั้นประถมศึกษาปีที่ 6 ตามหลักสูตรวิชาสามัญ ของกระทรวงศึกษาธิการ โดยมีนายกวี คชเสนี เป็นผู้รับใบอนุญาต และ ผู้จัดการ ,นางจินดา คชเสนี เป็นผู้อำนวยการโรงเรียน
สองสีนี้ให้ความหมายคือ ชาวเชิดเจิมศิลป์ทุกคนรักและผูกพันจริงใจต่อกันอย่างมั่นคง
ช้างชูคบเพลิง ช้างเป็นสัญลักษณ์ของตระกูลคชเสนีซึ่งเป็นนามสกุลของผู้ก่อตั้งโรงเรียนเชิดเจิมศิลป์ แสงสว่างจากคบเพลิงเปรียบประดุจแสงแห่งปัญญาที่หากแม้นมีอุปสรรคเกิดขึ้นในชีวิต ปัญญาที่เกิดจากการเรียนรู้ก็สามารถนำพาชีวิตของตนให้สามารถฟันฝ่าไปได้ด้วยความแข่งแกร่ง จนบังเกิดความมั่นคงของชีวิต
ระบบประธานาธิบดี
ระบบประธานาธิบดี คือ ระบอบที่ตั้งให้ประมุขแห่งรัฐมีอำนาจสูงสุดอย่างเต็มที่ คณะรัฐบาลอยู่ใต้อำนาจของประมุขแห่งรัฐ (เช่น อำนาจในการแต่งตั้งหรือถอดถอนคณะรัฐบาล) ในรัฐธรรมนูญของบางประเทศ อาจให้มีตำแหน่งนายกรัฐมนตรีควบคู่ไปกับประธานาธิบดีได้ แต่ส่วนมากนายกรัฐมนตรีในระบบประธานาธิบดีจะไม่มีอำนาจเท่ากับในระบอบรัฐสภา ระบบประธานาธิบดีมีต้นกำเนิดในสหรัฐ
ประเทศที่ใช้ระบบประธานาธิบดีได้แก่ สหรัฐ บราซิล เม็กซิโก เป็นต้น
ระบอบประธานาธิบดีนั้นเกิดขึ้นครั้งแรก ณ สหรัฐ ในศตวรรษที 18 ช่วงสงครามปฏิวัติอเมริกา โดยมีจอร์จ วอชิงตัน เป็นประธานาธิบดีที่ได้ปลดแอกจากประเทศอังกฤษ คือ ประกาศอิสรภาพจากประเทศอังกฤษไม่เป็นเมืองขึ้นของประเทศอังกฤษต่อไป สหรัฐอเมริกาจึงได้สร้างระบบรัฐบาลขึ้นมาใหม่เพื่อให้มีความแตกต่างไปจากระบบรัฐสภาของประเทศอังกฤษ
สึบะซะโวะฮิโระเงะเตะ/อะอิวะคุระยะมิโนะนะกะเดะ
สึบะซะโวะฮิโระเงะเตะ/อะอิวะคุระยะมิโนะนะกะเดะ () เป็นซิงเกิลลำดับที่ 44 ของซาร์ด และเป็นซิงเกิลที่สองที่ออกจำหน่ายหลังการเสียชีวิตของอิซุมิ ซะกะอิ ออกจำหน่ายเมื่อวันที่ 9 เมษายน พ.ศ. 2551 ในสองฉบับคือฉบับลิมิเต็ตพร้อมดีวีดี มีรหัสซีดี JBCJ-6011 และฉบับธรรมดาในรหัสซีดี JBCJ-6012 โดยมีเพลงหลักสองเพลง ได้แก่ สึบาสะโวะฮิโระเงะเตะ ซึ่งเป็นเพลงที่ตนเองนำมาร้องหลังจากแต่งเพลงให้กับวงดีน (DEEN) ส่วนไอวะคุระยะมิโนะนะกะเดะ เป็นเพลงที่นำกลับมาเรียบเรียงใหม่ ซึ่งทั้งสองเพลงต่างก็นำไปใช้ในการออกอากาศยอดนักสืบจิ๋วโคนันทั้งคู่
ซิงเกิลนี้เป็นซิงเกิลแรกที่ออกในรูปแบบ Double A-side (มีเพลงหลักสองเพลง) ในรอบ 2 ปีนับตั้งแต่ซิงเกิลลำดับที่ 41 "คะนะชิโฮะโดะอะนะตะกะสุกิ/คะระโตะอิโคะ!" ซึ่งออกจำหน่ายเมื่อ พ.ศ. 2549 ซิงเิกิลนี้มีสองฉบับคือฉบับลิมิเต็ตกับฉบับธรรมดา โดยฉบับลิมิเต็ดมีบันทึกการแสดงสดเพลง "คิตโตะวะซึเรนะอิ" ในคอนเสิร์ตว็อทอะบิวตีฟูลเมโมรี (What a beautiful memory) ที่จัดขึ้นเมื่อวันที่ 14 กันยายน พ.ศ. 2550 ที่นิปปอน บูโดกัง ประกอบมาในดีวีดี
ในซิงเิกิลนี้ มีการกลับมาและการไม่ปรากฏตัวของผู้แต่งเพลงและผู้เรียบเรียงเพลงหลายคน เป็นต้นว่าไอกะ โอโนะ ซึ่งแต่งเพลงตั้งแต่ซิงเกิล "อะชิตะโวะยูเมะมิเตะ" (ซิงเิกิลลำดับที่ 35 ออกจำหน่ายเมื่อ 9 เมษายน พ.ศ. 2546) มาจนถึงซิงเกิลลำดับที่ 43 "กลอเรียสไมนด์" (ออกจำหน่าย 12 ธันวาคม พ.ศ. 2550) ไม่ปรากฏการแต่งเพลงในซิงเกิลนี้ แต่มีการปรากฏตัวของเท็ตสึโระ โอดะ ที่แต่งเพลงสุดท้ายให้ซาร์ดในซิงเกิล "อิคิโมะเดคินะอิ" (ออกจำหน่าย 4 มีนาคม พ.ศ. 2541 ทั้งนี้ไม่นับการรีมิกซ์เพลง) และอาคาชิ มาซะโอ ที่เรียบเรียงเพลงในซิงเกิล "คนนะนิโซบะนิอิรุโนะนิ" (ออกจำหน่าย 8 สิงหาคม พ.ศ. 2537) เป็นลำดับสุดท้าย
เพลงทั้งสองได้นำไปใช้ในการออกอากาศยอดนักสืบจิ๋วโคนัน โดยสึบาสะโวะฮิโระเงะเตะ ใช้ในการฉายภาพยนตร์ ยอดนักสืบจิ๋วโคนัน เดอะมูฟวี่ตอนบทบรรเลงแห่งความตาย ส่วนไอวะคุระยะมิโนะนะกะเดะ ใช้ในการออกอากาศยอดนักสืบจิ๋วโคนันทางนิปปอนเทเลวิชัน โดยนับเป็นเพลงเปิดลำดับที่ 22 ใช้ในตอนที่ 491 ถึง 504 ที่มีเนื้อหาเกี่ยวกับองค์กรชุดดำ
ซิงเกิลดังกล่าวติดชาร์ตประจำสัปดาห์ของโอริคอนที่อันดับ 3 และอยู่ในชาร์ตเป็นเวลา 12 สัปดาห์ ทำยอดขายได้ 83,694 ชุด นับเป็นซิงเกิลลำดับที่ 90 ของปี 2551
คำร้องทั้งหมดแต่งโดยอิซุมิ ซะกะอิ
ปลาผีเสื้อติดหินน่าน
ปลาผีเสื้อติดหินน่าน ปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า "Hemimyzon nanensis" อยู่ในวงศ์ปลาค้อ (Balitoridae) มีส่วนหัวและลำตัวตอนบนแบนราบ ปากเล็กมากอยู่ด้านล่างของจะงอยปาก ครีบอกและครีบท้องกว้าง ด้านหลังมีสีกากีหรือน้ำตาลอ่อนและมีแต้มกลมสีคล้ำ ท้องสีจาง
ขนาดเมื่อโตเต็มที่ประมาณ 4-7 เซนติเมตร
ปลาผีเสื้อติดหินน่าน สามารถใช้ครีบอกที่กว้างแกะแนบติดกับแก่งหินที่มีกระแสน้ำไหลเชี่ยว โดยกินอาหารจำพวกตัวอ่อนของแมลงน้ำและสัตว์หน้าดินขนาดเล็ก โดยการกระจายพันธุ์พบเฉพาะแหล่งน้ำที่เป็นลำธารน้ำตกบนภูเขาหรือในป่าดิบชื้นที่เป็นแหล่งต้นน้ำของแม่น้ำน่านแห่งเดียวเท่านั้น
เป็นปลาที่เพิ่งได้รับการตั้งชื่อวิทยาศาสตร์และอนุกรมวิธานเมื่อปี ค.ศ. 1998
ปลาเสือพ่นน้ำน้ำกร่อย
ปลาเสือพ่นน้ำน้ำกร่อย หรือ ปลาเสือพ่นน้ำลายบั้ง หรือ ปลาเสือพ่นน้ำเงิน ปลาน้ำจืดและน้ำกร่อยชนิดหนึ่ง มีชื่อวิทยาศาสตร์ว่า "Toxotes jaculatrix" ในวงศ์ปลาเสือพ่นน้ำ (Toxotidae) มีรูปร่างเหมือนปลาเสือพ่นน้ำชนิดอื่น เช่น "T. microlepis" หรือ "T. chatareus" แต่ว่าปลาเสือพ่นน้ำน้ำกร่อยนั้นมีรูปร่างที่เพรียวและแบนข้างมากกว่า มีสีของลำตัวและเกล็ดออกสีเงินหรือสีขาวแวววาวมากกว่า และมีขนาดใหญ่กว่า โดยสามารถโตเต็มที่ได้ถึง 30 เซนติเมตร
พบได้ตามแถบน้ำกร่อยเช่น ปากแม่น้ำ, ป่าชายเลน หรือตามชายฝั่งทะเลของภูมิภาคเอเชียตะวันออกเฉียงใต้จนถึงวานูอาตู, ปาปัวนิวกินีและตอนเหนือของออสเตรเลีย
นอกจากนี้แล้ว ปลาเสือพ่นน้ำน้ำกร่อยอร่อยแหะยังมีพฤติกรรมการพ่นน้ำใส่แมลงแตกต่างไปจากปลาเสือพ่นน้ำชนิดอื่น ๆ โดยมักจะพ่นน้ำในลักษณะมุมตรง สันนิษฐานว่าคงเป็นเพราะสภาพของภูมิประเทศที่อยู่อาศัย ซึ่งเป็นแหล่งน้ำกร่อยมีการสะท้อนแสงกระทบกับผิวน้ำน้อยกว่าแหล่งน้ำที่เป็นน้ำจืดหรือแม่น้ำลำคลอง
ปลาเสือพ่นน้ำน้ำกร่อย เป็นปลาเสือพ่นน้ำอีกชนิดหนึ่งที่มีการนิยมเลี้ยงเป็นปลาตู้สวยงาม แต่ทว่าการที่จะเลี้ยงให้อยู่รอดได้นั้น ต้องทำการปรับสภาพน้ำก่อน โดยต้องเติมเกลือละลายลงในน้ำให้มีรสออกกร่อยเป็นระยะเวลาประมาณหนึ่งเดือน เพื่อให้ปลาปรับสภาพตัว ก่อนจะค่อย ๆ ลดความเค็มของน้ำลงไป ถ้าไม่เช่นนั้นแล้วปลาจะปรับตัวไม่ได้ และจะตายภายในเวลาไม่นาน
พัซเซิล/รีไวฟ์
พัซเซิล/รีไวฟ์ () เป็นซิงเกิลลำดับที่ 31 ของ ไม คุรากิ ออกจำหน่ายวันที่ 1 เมษายน พ.ศ. 2552 โดยมีเพลงหลักสองเพลง ซึ่งได้นำไปใช้อนิเมะยอดนักสืบจิ๋วโคนันทั้งคู่
ซิงเกิลนี้เป็นอีกซิงเกิลหนึ่งของไม คุรากิที่ออกในรูปแบบ Double A-side (มีเพลงหลักสองเพลง) หลังจากซิงเกิล "ยูเมะกาซาคุฮารุ/ยูแอนด์มิวสิกแอนด์ดรีม" () ซิงเกิลลำดับที่ 28 ที่ออกมาเมื่อ พ.ศ. 2551
เดิมซิงเกิลนี้วางแผนจะวางจำหน่ายในวันที่ 15 เมษายน แต่เนื่องจากความต้องการของแฟนเพลง ทำให้ต้องเลื่อนวันออกจำหน่ายมาเป็นวันที่ 1 เมษายน โดยวางจำหน่ายรวมทั้งสิ้น 4 รูปแบบ แบ่งเป็นรูปแบบลิมิเต็ดพร้อมเพลงเรียบเรียงใหม่ 1 เพลง และกระดาษต่อรูปไม คุรากิ กับรูปแบบธรรมดา นอกจากนี้ยังแบ่งออกเป็นปกพัซเซิลที่จะแถมการ์ดยอดนักสืบจิ๋วโคนันชุด A ส่วนปกรีไวฟ์จะแถมการ์ดชุด B แต่สิ่งที่ทั้งสี่รูปแบบมีเหมือนกันคือ QR code สำหรับเล่นเกมทางโทรศัพท์มือถือ
ซิงเกิลนี้ได้มีการนำไปใช้ในอนิเมะยอดนักสืบจิ๋วโคนันทั้งสองเพลงโดยเพลงพัซเซิล นำไปใช้ในการฉายภาพยนตร์ยอดนักสืบจิ๋วโคนัน เดอะมูฟวี่ ในตอน ปริศนานักล่าทรชนทมิฬ ซึ่งเป็นการใช้ครั้งแรกในรอบ 6 ปีตั้งแต่เพลง "ไทม์อาฟเตอร์ไทม์ ~ฮานะมะอุมะจิเดะ~" () ของเธอใช้ในยอดนักสืบจิ๋วโคนัน เดอะมูฟวี่ตอนคดีฆาตกรรมแห่งเมืองปริศนา ส่วนรีไวฟ์ ใช้เป็นเพลงเปิดที่ 25 ในการฉายอนิเมะยอดนักสืบจิ๋วโคนัน ทางนิปปอนเทเลวิชันตั้งแต่ตอนที่ 521 - 529 จำนวน 9 ตอน โดยทิ้งระยะเวลาจากผลงานเพลงเปิดล่าสุด "อิชิบโยะโกโตะนิเลิฟฟอร์ยู" () เป็นเวลา 7 เดือน ทั้งนี้เมื่อนับซิงเกิลที่นำเพลงไปใช้ในยอดนักสืบจิ๋วโคนันทั้งหมด ซิงเกิลนี้เป็นผลงานลำดับที่ 10 ของเธอ ส่วนเพลงเดอะโรส ~เมโลดีอินเดอะสกาย~ ที่ปรากฏในฉบับลิมิเต็ต เดิมเป็นเพลงภาษาอังกฤษสั้น ๆ ในอัลบั้ม "เพอร์เฟกต์ไครม์" (PERFECT CRIME) แทร็ก 13 โดยในฉบับไลฟ์รีเฮอร์ซัลนี้ มีการใช้กีตาร์ (เล่นโดยโคจิ อารินากะ) แทนเปียโนในต้นฉบับ
ในการโปรโมตเพลงนี้ คุรากิโปรโมตเพลงนี้ไปพร้อมกับแคมเปญฉลอง 10 ปีการเปิดตัวในวงการเพลงของเธอ โดยจัดอีเวนต์ตามสถานที่ต่าง ๆ เพื่อโปรโมตซิงเกิลนี้ โดยซิงเกิลนี้ติดชาร์ตประจำสัปดาห์ของโอริคอนที่อันดับ 3 ซึ่งเป็นครั้งแรกในรอบ 5 ปีที่สามารถติดชาร์ตประจำสัปดาห์ที่สามอันดับแรก (ในอันดับ 3) นับตั้งแต่ซิงเกิล "อะชิตะเฮคาเครุฮาชิ" () ที่ทำได้ล่าสุดใน พ.ศ. 2547 รวมถึงเป็นครั้งแรกในรอบ 6 ปีที่ติดชาร์ดโอริคอนประจำวันที่อันดับ 1 นับตั้งแต่ซิงเกิล "คิส" (Kiss) ใน พ.ศ. 2546 ซิงเกิลนี้อยู่ในชาร์ตเป็นเวลา 11 สัปดาห์ ทำยอดขายได้ 48,328 ชุด นับเป็นซิงเกิลลำดับที่ 134 ของปี 2552
คำร้องทั้งหมดแต่งโดยไม คุรากิ
ปกพัซเซิล/รีไวฟ์ (VNCM-4003 ในฉบับลิมิเต็ต, VNCM-6011 ในฉบับปกติ)
ปกรีไวฟ์/พัซเซิล(VNCM-4004 ในฉบับลิมิเต็ต, VNCM-6012 ในฉบับปกติ)
เนเวอร์แลนด์ แดนรักมหัศจรรย์
เนเวอร์แลนด์ แดนรักมหัศจรรย์ () เป็นภาพยนตร์อังกฤษ/อเมริกัน ในปี 2004 กึ่งชีวประวัติ ของนักเขียนบทละคร เจ. เอ็ม. แบร์รี กำกับโดยมาร์ก ฟรอสเตอร์ บทภาพยนตร์เขียนโดยเดวิด มาจี โดยเขียนมาจากบทละครเรื่อง "The Man Who Was Peter Pan" ของแอลลัน นี ภาพยนตร์ได้รับการเสนอชื่อเข้าชิงรางวัลออสการ์ 7 สาขา รวมถึงในสาขาภาพยนตร์ยอดเยี่ยม และนักแสดงนำชายยอดเยี่ยม จากการแสดงของจอห์นนี เดปป์ และภาพยนตร์ได้ชนะเลิศรางวัลออสการ์ 1 รางวัลในสาขาดนตรีประกอบภาพยนตร์ยอดเยี่ยม โดย แจน เอ. พี. แคกซ์มาเรก ภาพยนตร์เข้าฉายครั้งแรกในประเทศไทยเมื่อวันที่ 9 กุมภาพันธ์ พ.ศ. 2548 ความยาว 106 นาที
เมื่อ เจ. เอ็ม. แบร์รี่ (จอห์นนี เดปป์) อดีตนักเขียนดาวรุ่งไฟแรง กำลังมองดูผลงานประพันธ์ของตัวเอง ที่ถูกถ่ายทอดออกมาเป็นละครเวทีเรื่องล่าสุดของเขาอย่างหมดไฟ ณ จุดนั้น แบร์รี่รู้ดีว่า ผลงานของเขานั้นไม่มีสิ่งใดแปลกใหม่อีกแล้ว แต่นั่นก็ไม่เท่ากับที่เขารู้ตัวว่า เขานั้นกำลังต้องการแรงบันดาลใจอย่างแท้จริง และแล้วเช้าวันหนึ่งอันเงียบสงบ ในสวนสาธารณะเคนซิงตันการ์เด้นส์ แบร์รี่และสุนัขพันธุ์เซนท์เบอร์นาดของเขาก็มีอันสะดุดลง เมื่อเขาพบกับเด็กชาย 4 คน แห่งครอบครัวเลเวอลิน-เดวี่ส์ และ แม่ของพวกเขา ซิลเวีย (เคต วินสเล็ต) แล้วเรื่องราวทั้งหมดก็เริ่มต้นขึ้น
แม้ว่าแบร์รี่จะได้รับเสียงคัดค้านจาก เอ็มม่า ดู มอริเย่ร์ (จูลี คริสตี) ย่าของเด็ก ๆ และภรรยาของเขาเอง แมรี่ (ราด้า มิทเชลล์) แต่เขาก็ยังคงใช้เวลากับเป็นจำนวนมาก กับเด็กน้อยที่ 4 คนต่อไปในการเล่นสนุก สรวลเสเฮฮา ปลอมตัว เล่นเกมต่าง ๆ และสร้างโลกแห่งจินตนาการที่มีปราสาท, กษัตริย์, คาวบอย, อินเดียนแดง, โจรสลัด และลูกเรือ แบร์รี่สร้างโลกจินตนาการของเด็กๆ ขึ้นมา โดยยึดเอาเนินเขาเตี้ยๆ นั้นเป็นเสมือนกับกราบเรือ พร้อมกับพกกิ่งไม้ที่เป็นเสมือนดาบวิเศษศักดิ์สิทธิ์ และเด็กน้อยทั้ง 4 ก็คือ The Lost Boys of Neverland
แล้วเรื่องราวสนุกสนานและการผจญภัยของเด็ก ๆ ก็กลายมาเป็นผลงานเขียนระดับมาสเตอร์พีซเรื่อง ปีเตอร์ แพน แม้ว่าหลายคนกำลังกังวลว่า ผลงานครั้งนี้ของเขานั้นอาจไม่ประสบความสำเร็จ ทว่าหนึ่งในบุคคลสำคัญที่เชื่อมั่นในตัวเขาตลอดมาก็คือ ชาร์ลส์ ฟรอห์แมน (ดัสติน ฮอฟแมน) แล้วเขาก็ช็อคนักแสดงนำของเขา ในการซ้อมการแสดงว่า ให้เขานั้นเหาะข้ามเวที และนักแสดงนำคนอื่นแต่งตัวแบบหลุดจินตนาการ เกินกว่าที่สังคมอังกฤษในยุคนั้นจะรับได้ ในที่สุด แบร์รี่ก็พร้อมที่จะแนะนำให้โลกได้รู้จัก... ปีเตอร์ แพน เรื่องราวโศกนาฏกรรมของโชคชะตา ที่จะทำให้ผู้ประพันธ์และทุกคนที่เขารัก และทุกคนที่รักเขา ได้เข้าใจว่า ...ความเชื่อมั่นนั้นมีค่าเพียงใด
รัฐเกร์เรโร
รัฐเกร์เรโร () เป็นรัฐที่ตั้งอยู่ทางตอนใต้ของประเทศเม็กซิโก มีพื้นที่ 64,282 ตร.กม. (24,819.4 ตร.ไมล์) เป็นร้อยละ 3.3 ของดินแดนในเม็กซิโก ติดกับมหาสมุทรแปซิฟิกทางทิศใต้, ติดกับรัฐมิโชอากังทางทิศตะวันตก, ติดกับรัฐวาฮากาทางทิศตะวันออก และติดกับรัฐเม็กซิโก รัฐมอเรโลส รัฐปวยบลา ทางทิศเหนือ รัฐเกร์เรโรตั้งชื่อเพื่อเป็นเกียรติแก่ประธานาธิบดีคนที่ 2 ของสหพันธ์สาธารณรัฐ ที่ชื่อนายพล Vicente Ramón Guerrero Saldaña (10 สิงหาคม ค.ศ. 1782 - 14 กุมภาพันธ์ ค.ศ. 1831) ในปี ค.ศ. 2003 รัฐมีประชากรราว 3,167,400 คน เมืองหลวงของรัฐคือเมือง ชิลปันซิงโก ส่วนเมืองสำคัญอื่นคือเมือง Acapulco, Petatlan, Taxco, Iguala, และ Zihuatanejo
รัฐเกร์เรโร ถือเป็นเมืองสำคัญด้านการท่องเที่ยว มีสถานที่สำคัญ 3 แห่งด้านการท่องเที่ยวที่เรียกว่า "Triángulo del Sol" (Triangle of the Sun หรือ 3 เหลี่ยมของดวงอาทิตย์) สถานที่แรกคือ Acapulco สถานที่ที่ 2 คือ Taxco เมืองอาณานิคมที่ขึ้นชื่อเรื่องเครื่องเงิน และสถานที่ที่ 3 คือ Ixtapa/Zihuatanejo
เคต บอสเวิร์ท
แคเทอรีน แอน "เคต" บอสเวิร์ท () เกิดเมื่อวันที่ 2 มกราคม ค.ศ. 1983 เธอมีผลงานภาพยนตร์ครั้งแรกในภาพยนตร์ของโรเบิร์ต เรดฟอร์ดในปี 1998 เรื่อง "The Horse Whisperer" บอสเวิร์ทแสดงในซีรีส์อเมริกันเรื่อง "Young Americans" ที่เธอรับบทเป็นเบลลา แบงก์ เธอมีชื่อเสียงจากการรับบทนำในภาพยนตร์เรื่อง "Blue Crush" (2002) ปีต่อมาเธอแสดงเป็นเพื่อนสาวของนักแสดงหนังโป๊ จอห์น โฮล์มส ใน "Wonderland" แสดงคู่กับวัล คิลเมอร์ ต่อมาในปี 2004 เธอรับบทเป็นซานดรา ดี ในภาพยนตร์ของเควิน สเปซีย์ เรื่อง "Beyond the Sea" บอสเวิร์ทยังแสดงในภาพยนตร์อีกหลายเรื่อง รวมถึงใน "Superman Returns" (2006) ที่เธอรับบทเป็นลุยส์ เลน และภาพยนตร์ดราม่าในปี 2008 เรื่อง "21"
เทศกาลภาพยนตร์นานาชาติโทรอนโต
เทศกาลภาพยนตร์นานาชาติโทรอนโต () เป็นเทศกาลภาพยนตร์ที่เปิดเผยแก่คนทั่วไป ที่จัดขึ้นทุก ๆ เดือนกันยายน ที่เมืองโทรอนโต รัฐออนแทรีโอ เทศกาลเริ่มในคืนวันพฤหัสบดี หลังจากวันแรงงาน (จันทร์แรกในเดือนกันยายน เป็นวันแรงงานของแคนาดา) และมีขึ้นเป็นเวลา 10 วัน มีภาพยนตร์ราว 300-400 เรื่องที่เข้าฉายในราว 23 โรงในดาวทาวน์ของโทรอนโต มีผู้เข้าร่วมในเทศกาลนี้มากถึงราว 300,000 คน
เทศกาลภาพยนตร์นานาชาติโทรอนโตเกิดขึ้นในปี ค.ศ. 1976 ที่ถือเป็นหนึ่งในเทศกาลภาพยนตร์ที่น่าเชื่อถือที่สุด ในปี 1998 นิตยสารวาไรอิตี เขียนไว้ว่า "ถือเป็นเทศกาลที่ 2 ตามหลังเทศกาลภาพยนตร์เมืองคานส์ ที่มีหนังดี ๆ ดาราแถวหน้า และกิจกรรมการตลาดที่คับคั่ง" และจากข้อความของ เนชันแนลโพสต์ในปี 1999 โรเจอร์ เอเบิร์ต เขียนว่า "ถึงแม้คานส์จะยังคงใหญ่กว่า แต่โทรอนโตก็เยี่ยม" เทศกาลนี้ยังมีมีฉายรอบปฐมทัศน์ภาพยนตร์ในอเมริกาเหนือ ที่เข้าชิงรางวัลออสการ์
เทศกาลมีศูนย์กลางอยู่บริเวณยอร์กวิลล์ ขยายไปถือใจกลางของดาวน์ทาวน์ เทศกาลยังเป็นที่รู้จักในการนำเสนอข่าว และมีกล้องและสื่อมากมายที่ร่วมในงานพรมแดง มีการนำเสนอแฟชั่นและการสัมภาษณ์ดาราดัง ถึงแม้ว่าเทศกาลจะเริ่มเน้นไปทางภาพยนตร์กระแสหลักของฮอลลีวูด แต่ก็ยังคงรากของภาพยนตร์นอกกระแสอยู่ ที่มีภาพยนตร์จากผู้กำกับ หนังหลาย ๆ ชาติ ภาพยนตร์น่าจับตามองของแคนาดา และยังมีภาพยนตร์แอฟริกา อเมริกาใต้ และภาพยนตร์เอเชีย เข้าร่วมด้วย
เทศกาลนี้ยังมีหลายสตูดิโอที่เป็นตัวเก็งออสการ์เข้าร่วม ตัวอย่างเช่น ภาพยนตร์ของเทย์เลอร์ แฮกฟอร์ด เรื่อง "Ray" ออกฉายรอบปฐมทัศน์และเจมี่ ฟอกซ์ นักแสดงนำเข้าร่วมเทศกาล ซึ่งเข้าก็ได้รับ รางวัลออสการ์ สาขานักแสดงนำชายยอดเยี่ยม ในเวลาต่อมา และภาพยนตร์ "Slumdog Millionaire" ก็เข้าฉายในเทศกาลนี้ ซึ่งต่อมาก็ได้รับรางวัลออสการ์ 8 รางวัล
หอคอยเล็ก
หอคอยเล็ก () คือส่วนประกอบของสิ่งก่อสร้างที่เป็นหอขนาดเล็ก คำว่า ในภาษาอังกฤษ มาจากคำภาษาอิตาลีว่า ที่แปลว่า "หอขนาดเล็ก" ที่มีรากมาจากภาษาละตินว่า ที่แปลว่า "หอ"
หอคอยเล็กเป็นหอที่ยื่นออกมาจากกำแพงของสิ่งก่อสร้างเช่นปราสาทในยุคกลาง เดิมวัตถุประสงค์ของหอเล็กก็เพื่อใช้ในการเพิ่มระบบการป้องกันที่สามารถป้องกันตัวสิ่งก่อสร้างจากการถูกโจมตีจากกำแพงที่ติดกันโดยการสาดอาวุธไปยังจุดที่ต้องการบนกำแพงของป้อมปราการ แต่เมื่อประโยชน์ทางยุทธศาสตร์หมดความสำคัญลงไป หอเล็กก็สร้างขึ้นเพื่อใช้ในการตกแต่งเท่านั้น
เจย์ เลโน
เจย์ เลโน () เป็นนักแสดงตลกสแตนอัปคอเมดี และพิธีกรรายการโทรทัศน์ ชาวอเมริกัน ตั้งแต่ ค.ศ. 1992 - 2009 เลโนเป็นพิธีกรทางช่องเอ็นบีซีที่ชื่อรายการ "The Tonight Show with Jay Leno" และตั้งแต่เดือนกันยายน ค.ศ. 2009 เลโนเริ่มรายการทอล์กโชว์ในช่วงไพรม์ไทม์ ที่ชื่อ "The Jay Leno Show" ทางช่องเอ็นบีซีเช่นกัน แต่หลังจากที่รายการ "The Jay Leno Show" ถูกยกเลิกไปในเดือนมกราคม ค.ศ. 2010 ท่ามกลางปัญหาเรื่องพิธีกร เลโนก็กลับมาจัดรายการ "The Tonight Show with Jay Leno" เมื่อวันที่ 1 มีนาคม ค.ศ. 2010
ช็อคออฟเดอะนิวอีร่า
ช็อคออฟเดอะนิวอีร่า () เป็นมินิอัลบั้มที่ 2 ของวง บีสท์ และออกจำหน่ายครั้งแรกโดย Cube Entertainment เมื่อวันที่ 1 มีนาคม 2010ซึ่งมินิอัลบั้มที่ 2 นี้สามารถขายได้ประมาณ 20,000 แผ่น ซึ่งเปิดตัวแนวเพลงใหม่ที่วงบีสท์ใช้ในมินิอัลบั้มนี้คือ "ร็อคโทรนิค" โดยเมื่อวันที่ 25 กุมภาพันธ์ 2010 ได้มีวิดีโอทีเซอร์พร้อมข้อความ "BEAST-SHOCK" ซึ่งโพสต์ลงในหน้าแฟนคลับของวง หลังจากนั้น โยซอป ฮย็อนซึง และดงวุนได้เปิดตัวภาพแจ๊คเก็ต และในวันที่ 27 กุมภาพันธ์ ก็ได้เปิดตัววีโอทีเซอร์ของเพลง "Just Before Shock" และในวันที่ 2 มีนาคม ทางวงก็ได้เปิดตัวเอ็มวีเต็มในชื่อ "Shock" ในเว็บไซต์ยูทูป
เดนนิส มิลเลอร์
เดนนิส มิลเลอร์ () เกิดเมื่อวันที่ 3 พฤศจิกายน ค.ศ. 1953 เป็นดาราตลก สแตนด์อัปคอเมดี นักวิจารณ์การเมือง นักแสดง นักวิจารณ์กีฬา ผู้ดำเนินรายการโทรทัศน์และวิทยุชาวอเมริกัน เขาเป็นที่รู้จักในการวิเคราะห์วัฒนธรรมสมัยนิยม เขามีชื่อเสียงจากการเป็นตัวแสดงในรายการโทรทัศน์ "Saturday Night Live" ในปี 1985 และต่อมาเป็นพิธีกรรายการทอล์กโชว์ของตัวเอง ทางเอชบีโอ, ซีเอ็นบีซี เขาเป็นผู้ดำเนินรายการในทุก ๆ ของรายการวิทยุ 3 ชั่วโมงแนวทอล์กโชว์ทางคลื่น เวสต์วูดวัน
ในปีหลัง ๆ มิลเลอร์ เป็นที่รู้จักในการให้ความเห็นการเมืองเชิงอนุรักษนิยม เขาเป็นนักวิจารณ์การเมืองทางช่องฟ็อกซ์นิวส์ ที่ชื่อรายการ "The O'Reilly Factor" ในช่วง "Miller Time"
เจน ดาร์เวล
เจน ดาร์เวล () (15 ตุลาคม ค.ศ. 1879 - 13 สิงหาคม ค.ศ. 1967) เป็นนักแสดงภาพยนตร์และละครเวที ชาวอเมริกัน มีผลงานแสดงภาพยนตร์มากกว่า 100 เรื่อง ดาร์เวลเป็นที่รู้จักมากที่สุดจากการรับบทเป็น มา โจด ในภาพยนตร์เรื่อง "The Grapes of Wrath" ที่เธอได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยม และจากบทเบิร์ด เลดี้ ใน "Mary Poppins"
ดาร์เวลเสียชีวิตจากภาวะหัวใจล้มเหลว ที่วูดแลนด์ฮิลส์ รัฐแคลิฟอร์เนีย ขณะอายุได้ 87 ปี ศพของเธอได้รับการฝังที่สุสานฟอเรสต์ลอว์เมโมเรียลพาร์ก
เลน สมิท
วอลเทอร์ เลน สมิท ที่ 3 () (19 เมษายน ค.ศ. 1936 - 13 มิถุนายน ค.ศ. 2005) เป็นนักแสดงชาวอเมริักัน เป็นที่รู้จักจากบทบาท นาทาน เบตส์ ในซีรีส์ทางช่องเอ็นบีซีเรื่อง "V", บทเมเยอร์ เบตส์ ในภาพยนตร์เรื่อง "Red Dawn", บทบรรณาธิการหนังสือพิมพ์ที่ชื่อ เพอร์รี ไวต์ ในซีรีส์ทางช่องเอบีซี เรื่อง "" และบทประธานาธิบดี ริชาร์ด นิกซอน ใน "The Final Days" ที่ทำให้เขาได้รับการเสนอชื่อเข้าชิงรางวัลลูกโลกทองคำ
ระเบียงนักดนตรี
ระเบียงนักดนตรี () คือระเบียงประเภทหนึ่งที่มักจะตั้งอยู่ในห้องโถงเอกของปราสาท, คฤหาสน์, วัง, พระราชวัง หรือ คริสต์ศาสนสถาน ที่ใช้เป็นที่นั่งหรือยืนของนักดนตรีผู้เล่นดนตรีให้ผู้ร่วมในงานในห้องโถงฟัง บางครั้งก็จะตั้งแอบๆ จากแขกข้างล่าง
ริชาร์ด ดีน แอนเดอร์สัน
ริชาร์ด ดีน แอนเดอร์สัน () เกิดเมื่อวันที่ 23 มกราคม ค.ศ. 1950 เป็นนักแสดงภาพยนตร์/โทรทัศน์ โปรดิวเซอร์ และนักแต่งเพลง เขาเริ่มอาชีพทางโทรทัศน์ในการแสดงในปี 1976 กับบท ดร. เจฟฟ์ เวบเบอร์ ในซีรีส์เรื่อง "General Hospital" จากนั้นมีชื่อเสียงมากขึ้นจากการเป็นนักแสดงนำในซีรีส์เรื่อง "MacGyver" (1985–1992) แอนเดอร์สันแสดงในภาพยนตร์อย่าง "Through the Eyes of a Killer" (1992), "Pandora's Clock" (1996) และ "Firehouse" (1997)
ในปี 2007 แอนเดอร์สันกลับมาแสดงทางโทรทัศน์ โดยเป็นนักแสดงนำในซีรีส์เรื่อง "Stargate SG-1" ซีรีส์ต่อยอดจากภาพยนตร์ในปี 1994 เรื่อง "Stargate" เขารับบทนำในช่วงปี 1997–2005 และรับบทสมทบตั้งแต่ปี 2005-07 เขายังเป็นแขกรับเชิญให้กับซีรีส์แอนิเมชันเรื่อง "The Simpsons" ชื่อตอน "Kiss Kiss, Bang Bangalore"
ประตูดัตช์
ประตูดัตช์ () คือประตูประเภทหนึ่งที่แบ่งครึ่งตามแนวนอน ที่ทำให้ตอนบนและล่างสามารถปิดเปิดเป็นอิสระต่อกันได้ วัตถุประสงค์เดิมก็เพื่อเก็บสัตว์ไว้ภายในตัวอาคารขณะเดียวกันกับที่เปิดให้แสงและอากาศจากภายนอกเข้ามาในตัวอาคารได้เมื่อเปิดเฉพาะตอนบนของประตู
การปรับปรุงต่อมาทำให้เป็นประตูที่ทั้งตอนบนและล่างสามารถปิดเปิดพร้อมกันได้ด้วย
สตีฟ คาเรล
สตีเวน จอห์น "สตีฟ" คาเรล () เกิดเมื่อวันที่ 16 สิงหาคม ค.ศ. 1962 เป็นนักแสดง ดาราตลก โปรดิวเซอร์ ผู้กำกับและนักเขียน ชาวอเมริกัน มีชื่อเสียงจากการรับบทในซีรีส์ทางโทรทัศน์เรื่อง "The Daily Show with Jon Stewart" ในช่วงปี 1999 ถึง 2004 และในซีรีส์ "The Office" ตั้งแต่ปี 2005 เป็นต้นมา เขาแสดงในภาพยนตร์ฮอลลีวูดหลายเรื่อง อย่างเช่น "", "The 40-Year-Old Virgin", "Little Miss Sunshine", "Evan Almighty", "Dan in Real Life", "Get Smart", และ "Date Night" เขายังพากย์เสียงให้กับภาพยนตร์แอนิเมชันอย่าง "Over the Hedge", "Horton Hears a Who!", และ "Despicable Me"
คาเรลได้รับการเสนอชื่อ "ชาวอเมริกันผู้มีอารมณ์ขันมากที่สุด" จากนิตยสารไลฟ์ เขาได้รับการเสนอชื่อเข้าชิงรางวัลลูกโลกทองคำในสาขานักแสดงนำชายยอดเยี่ยม จากซีรีส์ตลกทางโทรทัศน์ ในบทบาท ไมเคิล สก็อต จากซีรีส์อเมริกันเรื่อง "The Office" ในช่วงปี 2006
ซีเคร็ตออฟมายฮาร์ต
ซีเคร็ตออฟมายฮาร์ต () เป็นซิงเกิลลำดับที่ 3 ของไม คุรากิ มีรหัสซีดี GZCA-1030 ออกจำหน่ายวันที่ 26 เมษายน พ.ศ. 2543 ใช้เป็นเพลงประกอบอะนิเมะ เรื่องยอดนักสืบจิ๋วโคนัน
ซิงเกิลนี้เป็นซิงเกิลลำดับที่ 3 ของไม คุรากิ ออกจำหน่ายวันที่ 26 เมษายน พ.ศ. 2543 เช่นเดียวกับสองซิงเกิลแรกของเธอท "เลิฟ เดย์อาฟเตอร์ทูมอโรว์" (Love, Day After Tomorrow) และ "สเตย์บายมายไซต์" (Stay by my side) ที่ได้รับการรับรอง Million จากสมาคมผู้ประกอบกิจการเพลงในญี่ปุ่น (RIAJ) จากยอดขาย 1 ล้านแผ่น ซิงเกิลนี้ก็ได้รับการรับรองเช่นเดียวกัน จากสถิติดังกล่าวคุรากิจึงเป็นนักร้องคนเดียวที่มีสามซิงเกิลแรกได้รับการรับรอง Million นอกจากการรับรองแล้ว เพลงนี้ยังได้รับรางวัลแผ่นเสียงทองคำครั้งที่ 16 ประจำปี 2544 สาขาเพลงแห่งปีจาก RIAJ ด้วย
ในส่วนยอดขายซิงเกิลนี้เปิดตัวประจำสัปดาห์ที่อันดับที่ 2 ยอดขายเปิดตัวอยู่ที่ 410,550 ชุด (จากการตรวจสอบชาร์ต ณ วันที่ 15 พฤษภาคม พ.ศ. 2543 พบว่าทั้งซิงเกิลอยู่บน 30 อันดับแรกของชาร์ตเรียงตามลำดับดังนี้:#2 ซีเคร็ตออฟมายฮาร์ท,#8 สเตย์บายมายไซต์,#21 เลิฟ เดย์อาฟเตอร์ทูมอร์โรว์ ส่วนวันที่ 22 พฤษภาคม พ.ศ. 2543 พบว่าซิงเกิล 3 ซิงเกิลของไม คุรากิยังคงอยู่บน 20 อันดับแรกของชาร์ตเรียงตามลำดับดังนี้:#3 ซีเคร็ตออฟมายฮาร์ท,#8 สเตย์บายมายไซต์,#14 เลิฟ เดย์อาฟเตอร์ทูมอร์โรว์) เป็นซิงเกิลเดียวของไม ที่สัปดาห์เปิดตัวในสัปดาห์แรกสูงกว่าซิงเกิลของอายูมิ ฮามาซากิ (ซึ่งซิงเกิลโว้กของอายูมิ ที่จำหน่ายในวันเดียวกัน เปิดตัวที่อันดับ 3) อยู่ในโอริคอนซาร์ด 16 สัปดาห์ ทำยอดขายรวมทั้งสิ้น 968,980 ชุด นับเป็นซิงเกิลลำดับที่ 16 ของปี 2543
ซิงเกิลนี้ถูกนำไปใช้ในการออกอากาศอะนิเมะยอดนักสืบจิ๋วโคนัน ตอนที่ 180-204 เป็นเพลงปิด โดยเพลงนี้นับได้ว่าถือเป็นเพลงจากยอดนักสืบจิ๋วโคนันที่มียอดขายสูงสุดจนถึงปัจจุบัน
เนื้อเพลงทั้งหมดแต่งโดยไม คุรากิ ทำนองทั้งหมดแต่งโดยไอกะ โอโนะและเรียบเรียงโดยไซเบอร์ซาวด์
หอสมุดแห่งชาติเขตลาดกระบัง เฉลิมพระเกียรติ
หอสมุดแห่งชาติเขตลาดกระบัง เฉลิมพระเกียรติ เป็นแห่งแรกของโครงการหอสมุดแห่งชาติ 4 มุมเมือง ตั้งอยู่บริเวณถนนหลวงพรตพิทยพยัต เขตลาดกระบัง กรุงเทพมหานคร
ในวันที่ 1 มิถุนายน พ.ศ. 2536 คณะรัฐมนตรีเห็นชอบให้สำนักหอสมุดแห่งชาติ จัดตั้งหอสมุดแห่งชาติ 4 มุมเมือง เนื่องจากตระหนักถึงการขยายตัวของกรุงเทพมหานครที่ทำให้มีประชากรเพิ่มมากขึ้น การคมนาคมเริ่มมีความคับคั่งประกอบกับจำนวนผู้ที่มาใช้บริการหอสมุดแห่งชาติมีเพิ่มมากขึ้นทุกปี เริ่มมีปัญหาความแออัดในเรื่องของสถานที่
หอสมุดแห่งชาติเขตลาดกระบัง เฉลิมพระเกียรติ จึงได้เริ่มจัดตั้งขึ้นเพื่อแก้ไขปัญหาดังกล่าว และเปิดโอกาสให้เยาวชน และประชาชนที่อยู่ในเขตปริมณฑล มีสถานที่ศึกษาค้นคว้า
หอสมุดแห่งชาติเขตลาดกระบัง เฉลิมพระเกียรติ ตั้งอยู่ที่ 280/8 หมู่ 2 ถนนหลวงพรตพิทยพยัต เขตลาดกระบัง กรุงเทพฯ 10520
ในการก่อตั้งหอสมุดแห่งชาติเขตลาดกระบัง เฉลิมพระเกียรติ โรงเรียนพรตพิทยพยัต ได้มีส่วนร่วมในด้านสถานที่ตั้งโดยโรงเรียนพรตพิทยพยัตได้มอบที่ดิน จำนวน 5 ไร่ ให้กับสำนักหอสมุดแห่งชาติ เพื่อเป็นที่ตั้งของหอสมุดดังกล่าว
ผู้ออกแบบอาคาร คือ ฉลอง สมิตะมาน สถาปนิก ระดับ 8 สถาบันศิลปกรรม โดยลักษณะอาคารเป็นอาคารทรงไทยประยุกต์ มี 3 ชั้น ขนาดกว้าง 39.6 เมตร ยาว 54 เมตร รวมพื้นที่ใช้สอย 3,455 ตารางเมตร จัดแบ่งเป็นพื้นที่บริการดังนี้โรงเรียนพรตพิทยพยัต
เคาต์ดาวน์ (รายการโทรทัศน์)
เคาต์ดาวน์ เป็นรายการของประเทศอังกฤษอยู่ในช่อง 4 โดยพิธีกรคือ Richard Whiteley และ Carol Vorderman
การนับถอยหลัง
การนับถอยหลัง หรือ เคาต์ดาวน์ () คือการนับตัวเลขถอยหลัง ในหลักวินาที วัน หรือหน่วยเวลาอื่นเพื่อนับถอยหลังสู่เหตุการณ์ที่จะเกิดขึ้นหรือวันกำหนด หมดเวลา โดยทั่วไปแล้วจะนับถอยหลังในโอกาสอย่างเช่น การปล่อยจรวดหรือยานอวกาศ การจุดระเบิด การเริ่มการแข่งขัน หรือนับถอยหลังสู่วันปีใหม่
เคาน์ดาวน์ (เกมโชว์)
เคาน์ดาวน์ () เป็นรายการเกมโชว์อังกฤษ ผลิตขึ้นโดยไอทีวีสตูดิโอส์ ออกอากาศทางช่องแชนเนลโฟร์ ตั้งแต่ในช่วงเดือนพฤศจิกายน ค.ศ. 1982 รายการมีผู้ดำเนินรายการคือนิค ฮิวเวอร์ มีผู้ช่วยคือราเชล ไรลีย์ และผู้ตรวจสอบคำศัพท์ในพจนานุกรม คือซูซี เดนต์ รายการออกฉายครั้งแรกทางแชนเนลโฟร์ มีรูปแบบซีรีส์ 50 แบบ ตั้งแต่ออกอากาศในเดือนพฤศจิกายน ค.ศ. 1982 มีทั้งหมดมากกว่า 5,000 ตอน เป็นรายการที่มีการผลิตจำนวนตอนมากที่สุดในสหราชอาณาจักร
รายการมีผู้ดำเนินรายการคือ ริชาร์ด ไวต์ลีย์ ยาวนานกว่า 20 ปี จนกระทั่งเขาเสียชีวิตในเดือนมิถุนายน ค.ศ. 2005 ซึ่งเดส ไลแนม มารับตำแหน่งต่อจนเขาเกษียณจากรายการในเดือนธันวาคม 2006 และต่อมาแทนที่โดยเดส โอ'คอนเนอร์ เมื่อวันที่ 2 มกราคม ค.ศ. 2007 ทั้ง โอ'คอนเนอร์และแครอล วอร์เดอร์แมน เป็นพิธีกรร่วมด้วยกัน จนออกจากรายการไปในเดือนธันวาคม 2008
ไชยลังกา เครือเสน
นายไชยลังกา เครือเสน เกิดเมื่อวันที่ 15 ธันวาคม พ.ศ. 2447 ที่บ้านศรีพันต้น ตำบลในเวียง อำเภอเมืองน่าน จังหวัดน่าน เป็นศิลปินอาวุโสด้านดนตรีพื้นบ้านและการขับซอ เริ่มเข้ารับการศึกษาชั้นประถมปีที่ 1 ที่โรงเรียนสุริยานุเคราะห์ (โรงเรียนศรีสวัสดิ์วิทยาคาร ในปัจจุบัน) เมื่ออายุได้ 11 ปี โดยในระหว่างศึกษาอยู่นั้นมีความสนใจในการแสดงพื้นบ้านจนสามารถแสดงการขับซอได้เป็นครั้งแรกขณะเรียนอยู่ชั้นประถมศึกษาปีที่ 3 ต่อมาหลังจากจบชั้นประถมศึกษาปีที่ 4 จึงบรรพชาเป็นสามเณรจำพรรษาอยู่ที่วัดศรีพันต้น ตำบลในเวียง อำเภอเมืองน่าน และหลังจากลาสิกขาบทแล้วได้ตั้งวงดนตรีพื้นบ้านชื่อ "ไชยมงคล" เมื่ออายุได้ 23 ปี จากนั้นเริ่มถ่ายทอดวิชาการขับซอและดนตรีพื้นบ้านทั้งสะล้อ ปิน (ซึง) ให้ลูกศิษย์ชายหญิงและผู้สนใจจนได้รับยกย่องเป็น "พ่อครู" เป็นที่เคารพนับถือ ศรัทธา ของลูกศิษย์และประชาชน ทั่วไปอย่างสูง
พ่อครูไชยลังกา เครือเสน เคยชนะเลิศการประกวดดนตรีพื้นเมืองจังหวัดน่านเมื่อปี พ.ศ. 2527 และต่อมาในปี พ.ศ. 2530 ได้รับการยกย่องเชิดชูเกียรติเป็นศิลปินแห่งชาติ สาขาศิลปะการแสดง (ดนตรีพื้นบ้าน)